Wiko View XL 4G Gold mobilni telefon cena, cene Srbija, prodaja Beograd Novi Sad Niš\nWiko View XL 4G Gold mobilni telefon cene\nTrenutno nemamo slike za Wiko View XL 4G Gold\nEPonuda nije internet prodavnica već Vam omogućava da brzo i lako nađete Wiko View XL 4G Gold mobilni telefon po najjeftinijoj ceni. Naš cilj je da kupci budu što bolje informisani o ponudi Wiko mobilni telefon View XL 4G Gold na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Wiko Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Wiko View XL 4G Gold mobilni telefon sa PRODAVCEM. EPonuda ne može da garantuje potpunu tačnost specifikacije i slika za Wiko View XL 4G Gold mobilni telefon. Pre kupovine, podatke za Wiko mobilni telefon View XL 4G Gold proverite na sajtu PROIZVOĐAČA.


Oli Ren: Sporazum o stabilizaciji sa Crnom Gorom možda već ovog meseca\nEvropska komisija bi "vrlo uskoro" mogla da parafira Sporazum o stabilizaciji i pridruživanju Evropske unije s Crnom Gorom, izjavio je danas evropski komesar Oli Ren, nagovestivši da se to može dogoditi kad on 15. marta poseti Podgoricu.\nRen je, posle razgovora s crnogorskim premijerom Željkom Šturanovićem, ukazao da je nužno da Crna Gora što pre usvoji ustav.\nEvropski komesar je rekao da je potrebno da vlada u Podgorici prevashodno ojača kapacitet državne uprave, pospeši reformu pravosudja i ojača borbu protiv korupcije i organizovanog kriminala.\nRen je dodao da "neće odložiti put u Podgoricu i ako se desi da taj sporazum ne bude spreman za parafiranje".\n"Siguran sam da vrlo brzo možemo parafirati Sporazum o stabilizaciji i pridruživanju (EU-Crna Gora). A sad se još bavimo nekim pitanjima i o tome su u toku konsultacije unutar članica EU", rekao je Ren na konferenciji za novinare.\nEvropski komesar je rekao da su u decembru okončani tehnički pregovori s Podgoricom i da "uskoro očekuje parafiranje Sporazuma o stabilizaciji i pridruživanju".\n"Brzina napredovanja Crne Gore na putu ka Evropskoj uniji zavisiće od sprovodjenja reformi u delu", rekao je Ren.\nOn je rekao da je za Crnu Goru sada "najpreče usvajanje ustava u skladu s evorpskim standardima", naglasivši da "ustav mora biti usvojen uz najširi mogući politički konsenzus u zemlji".\n"Želim da ohrabrim Crnu Goru da nastavi brzu izgradnju držzavnih insitutucija i jačenje kapaciteta državne uprave. Očekujemo napredak u reformi pravosudja i borbi protiv organizovanog kriminala i korupcije", naveo je Ren.\nUpitan da li Crna Gora može dobiti status kandidata za članstvo u EU pre Srbije, evropski komesar je rekao da od uspeha i dostignuća svake zemlje ponaosob zavisi da li će i kada će dobiti status kandidata za članstvo u EU.\n"Svako prema svojim zaslugama, a uspeh u sprovodjenju Sporazuma o stabilizaciji i pridruživanju je ključni i suštinski činilac koji pokazuje da li je ta zemlja postala sposobna da uspostavi održiv ugovorni odnos sa EU", rekao je Ren.\nOn je dodao da "tu ima mnogo uslova", a da je "jedan bitan za Crnu Goru da osnaži administrativni kapacitet, što je, kako je ocenio poseban izazov.\nŠturanović je naglasio "punu posvećenost" države i Vlade Crne Gore naporima za integraciju zemlje u EU, što je, kako je naveo, i strateški cilj Podgorice.\nCrnogorski premijer je dodao da je kvalitet i jasno vidjenje puta ka EU važnije nego sam datum ulaska u EU, što će uslediti kada se obavi posao kod kuće.


pink.rs | Dr Kon: Epidemija će trajati mesecima!\nEpidemija malih boginja se ubrzava, pojačava i trajaće još mesecima, izjavio je dr Predrag Kon, epidemiolog u Zavodu za javno zdravlje Beograda, koji smatra da ni povećan obuhvat vakcinacijom neće sprečiti širenje epidemije.\nIako je obuhvat MMR vakcinom od izbijanja epidemije povećan, pa smo se sa 91 odsto vakcinisanih gotovo približili granici od 95 odsto, koja je uslov za kolektivni imunitet, izjavio je dr Kon i dodao da to neće biti dovoljno da se spreči dalje pogoršanje epidemiološke situacije.\nNajviše obolelih od početka novembra evidentirano je u Beogradu i Kraljevu, po 107, i u Nišu 48, a ovog meseca prvi slučajevi morbila prijavljeni su i na teritoriji Smederevske Palanke-dva obolela, Velike Plane-petoro i Bojnika-12 obolelih.\nU centralnoj Srbiji obolelo je više dece i odraslih nego na teritoriji Kosova i Metohije, gde je epidemija počela, a samo za sedam dana - od 7. do 13. decembra, registrovano je 11 obolelih od morbila, što je čak četiri puta više nego što ih je ukupno registrovano u oktobru, kada je i počela epidemija.\nDosad je prijavljeno ukupno 549 slučajeva morbila, od kojih 248 na teritoriji KiM sa većinskim srpskim i nealbanskim stanovništvom, a najveći broj obolelih je u grupama mlađim od pet i starijih od 30 godina.\nPrema podacima Instituta za javno zdravlje Srbije "Dr Milan Jovanović Batut", većina obolelih - njih 90 odsto - nije vakcinisana, a koliko morbile mogu da budu opasne, pokazuje i podatak da je svaki treći oboleli lečen u bolnici.\nOd težih komplikacija, kod 58 obolelih registrovana je upala pluća.\nPročitajte još: Ukoliko radite ovih 5 stvari možete da OGLUVITE!\nUPOZORENJE: Vakcinacija je jedini način da se zaustavi epidemija morbila


Previsoke cene lekova štete naučnom istraživanju - Penzin\nPočetna Magazin Godine Previsoke cene lekova štete naučnom istraživanju\nUobičajena je zabluda da je visoka cena novih lekova od ključnog značaja za podršku “inovacija”, što je izuzetno važno za pacijente.\nDirektor renomiranog američkog centra za borbu protiv raka dokazuje da, naprotiv, visoke cene koje lekovi dostižu već nekoliko godina, štete inovacijama.\nU oblasti lečenja raka, veoma visoke cene omogućavaju kompanijama da ciljaju na sasvim mala tržišta sa veoma visokom profitabilnošću, čak i sa veoma malim brojem pacijenata kojima je lek namenjen. To podstiče druge kompanije da se koncentrišu na iste niše sa veoma srodnim lekovima.\nEnergija i novac koji su uloženi u ove kvazikopije, nedostaju na drugim mestima, za zdravstvene potrebe koje nisu pokrivene. Generalno, mnogi resursi se koriste za često loše rezultate u kliničkoj praksi.\nDrugi američki autori su pokazali da je 71 lek protiv raka (ili lek sa novim indikacijama), izbačen na američko tržište između 2002. i 2014. godine za čvrste tumore, u proseku je povećao prosečno vreme preživljavanja za samo oko dva meseca.\nPočev od lekova koji imaju isti mehanizam delovanja, do odobravanja stavljanja na tržište za nekoliko sukcesivnih indikacija, kompanije na taj način smanjuju određene rizike i troškove istraživanja istovremeno zadržavajući veoma visoke cene, što čini povoljnu situaciju za akcionare koji su više zainteresovani za veliku i laku zaradu nego za rizike usled ambicioznijih istraživanja.\nUkratko, veoma visoka cena lekova nije dovoljna za motivisanje istraživanja koje bi dovelo do napretka u službi opšteg interesa, već bi, naprotiv, mogla biti kontraproduktivna.\nTags:farmacijafarmakomafijaistraživanjelečenjelekoviRakSjedinjene Američke Države SADtumor\nKultura preteranog rada (problem je u obimu posla, nije u vama)


Vozači da pripaze na motocikliste u saobraćaju - Glas Srpske\nSrna 12.04.2021 14:04\nTREBINjE - Policijska uprava Trebinje apelovala je da svi vozači automobila u saobraćaju posebnu pažnju obrate na vozače motocikala i mopeda, jer saobraćajne nezgode u kojima oni učestvuju u mnogo slučajeva za posljedicu imaju teške tjelesne povrede ili smrtni ishod.\nU prošloj godini na putnoj mreži istočne Hercegovine evidentirano je devet saobraćajnih nezgoda u kojima je jedan od učesnika bio vozač motocikla ili mopeda, saopšteno je iz Policijske uprave Trebinje.\nPet vozača motocikala zadobilo je teške tjelesne povrede i jedan lakše tjelesne povrede, navedeno je u saopštenju. U saopštenju je istaknuto da su najčešće greške vozača putničkih automobila da motocikl, zbog brzine koju dostiže, ne primijete na vrijeme, zbog čega je neophodno da se prilikom skretanja uključi pokazivač pravca, da se provjeri takozvani “mrtvi ugao”.\n“Iako su motociklisti jedna od ugroženijih kategorija učesnika u saobraćaju vrlo često voze bez korištenja zaštitne opreme, prije svega kacige, a voze i nedozvoljenom brzinom i često bez položenog vozačkog ispita”, ukazali su iz policije.\nTrebinjska Policijska uprava najavila je da će u narednom periodu pojačati kontrole vozača motociklista, lakih motociklista i mopeda koristeći službeni motocikl i moped.\n“Bezbjednost učesnika u saobraćaju je zajednička odgovornost zbog čega je poštovanje saobraćajnih propisa i saobraćajne kulture jedan od najboljih načina za postizanje visokog nivoa bezbjednosti svih učesnika u saobraćaju”, navedeno je u saopštenju.


Konkurs za dodelu nagrada Instituta za arhitekturu i urbanizam Srbije za najbolje master radove i doktorske disertacije iz oblastu arhitekture i urbanizma i prostornog planiranja za 2020. godinu - Infostud | NajStudent.com\nKonkurs za dodelu nagrada Instituta za arhitekturu i urbanizam Srbije za najbolje master radove i doktorske disertacije iz oblastu arhitekture i urbanizma i prostornog planiranja za 2020. godinu\nInstitut za arhitekturu i urbanizam Srbije tradicionalno dodeljuje godišnje nagrade za najbolje master radove i doktorske disertacije odbranjene na fakultetima, sa Univerziteta u Srbiji, koji imaju departmane ili katedre iz oblasti arhitekture, urbanizma i prostornog planiranja, i to:\nGodišnju nagradu „Milorad Macura“ za najbolji master rad iz oblasti arhitekture i urbanizma;\nGodišnju nagradu „Milorad Macura“ za najbolju doktorsku disertaciju iz oblasti arhitekture i urbanizma;\nGodišnju nagradu „Dimitrije Perišić“ za najbolji master rad iz oblasti prostornog planiranja;\nGodišnju nagradu „Dimitrije Perišić“ za najbolju doktorsku disertaciju iz oblasti prostornog planiranja.\nNagrade se dodeljuju za najbolje master radove i doktorske disertacije odbranjene u protekloj školskoj godini (2019/2020), odnosno u tekućoj godini do 15. decembra 2020. godine, za koje su predlozi podneti u skladu sa oglasom;\nPredlozi za nagrade podnose se u pisanoj formi ili elektronski sekretarijatu Instituta, u roku od 75 dana od dana oglašavanja za konkurs, odnosno od 30. septembra do 15. decembra tekuće godine (na adresu: Bulevar kralja Aleksandra 73/II, e mail: iaus@iaus.ac.rs , sa naznakom: Za Nagradu Instituta);\nPravo da predloži neki rad za nagradu ima: dekan fakulteta, rukovodilac departmana, šef katedre, komisija za selekciju radova i mentor rada;\nPredlog za nagrade sadrži dopis predlagača sa kojim se u prilogu dostavljaju: podaci o predlagaču, podaci o predloženom kandidatu (ime i prezime, studijska oblast, naziv rada, kratka biografija, kontakt adresa i telefon), podaci o mentoru, kratki prikaz/obrazloženje rada, kopija master rada ili doktorske disertacije (obavezno u elektronskoj formi, a po mogućnosti u štampanom obliku, koji se vraća predlagaču).\nOdluka o dodeljivanju nagrada se utvrđuje do 15. januara, donose je Komisije Instituta, uz pisano obrazoženje, i odluka se objavljuje na internet stranici Instituta kao i Oglasom u sredstvima javnog informisanja. Nagrade se dodeljuju na svečanosti povodom Svetog Save, 27. januara.\nGodišnje nagrade se sastoje od plakete, kompleta publikacija i prikaza nagrađenog rada u vodećem časopisu nacionalnog značaja „Arhitektura i urbanizam“, čiji je izdavač Institut.\nGodišnje nagrade se mogu sastojati i od novčanog iznosa u skladu sa finansijskim mogućnostima Instituta, čiji iznos određuje Upravni odbor Instituta na predlog Direktora.


„Gasprom“ smatra pogrešnim govoriti o kašnjenju puštanja u rad kompresorske stanice u Srbiji\n„Gasprom“ smatra pogrešnim govoriti o kašnjenju puštanja u rad kompresorske stanice u Srbiji\nZvanični predstavnik kompanije rekao je da puštanje u rad kompresorske stanice u Srbiji nije planirano 2020. godine, te da je netačno govoriti o kašnjenju njenog pokretanja.\nPuštanje u rad kompresorske stanice u Srbiji, planirano kao deo razvoja sistema za transport gasa u zemlji, nije planirano 2020. godine, pa je netačno govoriti o odlaganju njenog pokretanja, rekao je novinarima zvanični predstavnik "Gasproma" Sergej Kuprijanov, prenosi TASS.\n„Skrećem vam pažnju na činjenicu da, prema planovima srpske strane, puštanje u rad kompresorske stanice u Srbiji nije planirano 2020. godine, stoga je pogrešno govoriti o kašnjenju njenog pokretanja“, rekao je on.\nPrethodno je list "Komersant", pozivajući se na izvore, izvestio o zastoju u izgradnji kompresorske stanice u Srbiji. Publikacija je zabeležila da će s tim u vezi, do proleća 2021. godine, biti pomeren rok za završetak izgradnje kraka gasovoda "Turski tok", kroz koji će gas ići dalje u Mađarsku i centralnu Evropu.\nKuprijanov je primetio da je izgradnja deonica gasovoda na teritoriji evropskih zemalja u nadležnosti operatora za prenos gasa u odgovarajućim zemljama Evropske unije (EU). Sam "Turski tok" je gasovod koji prolazi dnom Crnog mora i povezuje prenosne sisteme gasa Rusije i Turske.\n"Nacionalni sistemi za transport gasa zemalja EU počinju od granice Turske sa Bugarskom. U skladu sa evropskim energetskim zakonodavstvom, razvoj sistema za transport gasa u EU u isključivoj je nadležnosti operatora transporta gasa i regulatora odgovarajućih zemalja", rekao je on.\nPropusni kapacitet srpske deonice gasovoda, dužine oko 403 km, iznosi 13,9 milijardi kubnih metara godišnje. Projekat uključuje četiri merne jedinice i kompresorsku stanicu.\nfoto: © TASS / Pavel Bušuev/ vostok.rs\nNemačka vlada „primila k znanju“ rezoluciju Evropskog parlamenta u kojoj se traži prekid izgradnje gasovoda „Severni tok 2“\nNemačka vlada je primila k znanju rezoluciju Evropskog parlamenta u kojoj se traži "\nNemačka: Naš stav o „Severnom toku 2“ ostaje isti – to je ekonomski projekat\nNemačka vlada zna za nove američke sankcije protiv „Severnog toka 2“, Berlin se pridržava prethodnog stava o ovom projektu, izjavila je zamenik portparola nemačke vlade Martina Fic.\nRT: Kina bi mogla srušiti SAD kao najveću svetsku ekonomiju pre nego što se očekivalo


Joković: Crna Gora mora pod hitno osnovati Direkciju za robne rezerve kako bi spremno dočekala predstojeću krizu - NBG REPORTER\nPočetna » Joković: Crna Gora mora pod hitno osnovati Direkciju za robne rezerve kako bi spremno dočekala predstojeću krizu\nadmin 6 juna, 2022\nMinistar poljoprivrede, šumarstva i vodoprivrede Crne Gore Vladimir Joković izjavio je danas da se geopolitičke i geoekonomske prilike na globalnom nivou komplikuju i usložnjavaju, da mnogim delovima sveta preti nestašica hrane i energenata i da zbog toga, po uzoru na razvijene zemlje, Crna Gora treba da u okviru ministarstva kojim on rukovodi formira Direkciju za robne rezerve.\n– Neodgovoran pristup prethodnih vlasti stvaranju elementarnih uslova za normalno funkcionisanje sistema u uslovima krize doveli su nas, između ostalog, i do toga da smo jedna od retkih evropskih zemalja koje nemaju direkciju za robne rezerve – rekao je Joković i dodao:\n– Zato ću zamoliti premijera Dritana Abazovića i ostale kolege u vladi, posebno ministra finansija, da zajedničkim snagama formiramo Direkciju za robne rezerve Crne Gore.\nOn smatra da se preko Ministarstva finansija relativno lako mogu obezbediti sredstva iz budžeta za realizovanje ove ideje. Direkcija za robne rezerve nije pitanje nečijeg političkog hira, već stvar nužnosti u krizi koja predstoji.\n– Moramo obezbediti dovoljne rezerve brašna, prehrambenih proizvoda, šećera, ali i lekova, nafte i drugih potrepština – rekao je Joković.\n– Važno je da nas, za razliku od nekih prošlih vremena, kriza ne zatekne i da građanima obezbedimo institucionalni okvir na koji se u svakom kriznom trenutku mogu osloniti – zaključio je ministar Joković dodajući da je, kao resorni ministar, spreman da garantuje za kvalitet i efikasnost Direkcije za robne rezerve Crne Gore ukoliko ista bude formirana.


Zaštita prirode BiH - - PDF Knjige, tutorijali, edukacija\nPDF Knjiga: Zaštita prirode BiH\nZaštita prirode BiH\nČinjenica da BiH ima samo oko 1,5 % zaštićenog prirodnog područja svrstava je na samo dno ljestvice država Evrope. Imajući u vidu opću situaciju u BiH, ne samo iz oblasti zaštite prirode, jasno je da se moraju učiniti radikalniji potezi kako bi se na planu zaštite prirode krenulo naprijed.\nTo se neće i ne može dogoditi sve dok se i javnost ne uključi u podršku nadležnim institucijama koje rade na ovoj problematici. Pri tome se prije svega misli na nevladine organizacije, medije, fakultete i znanstvene institute koji bi trebalo da daju vlastiti doprinos u skladu sa svojim mogućnostima (kampanja, podrška, istraživanje i sl.). Samo na taj način se može stvoriti opća društvena klima koja bi rezultirala značajnijim procesima u vidu uspostavljanja zaštićenih područja velikih površina. Istina, trenutno se u BiH vode procedure na uspostavi nekoliko većih zaštićenih područja, ali te aktivnosti su neprihvatljivo spore, te nailaze na brojne probleme. Prvenstveno se stvara sukob na relaciji između nadležnih institucija (ministarstvo) i lokalne zajednice jer domaće stanovništvo zaštićena područja vidi isključivo kao skup zabrana, pri čemu se razvojne mogućnosti zanemaruju.\nDOWNLOAD: Zaštita prirode BiH


Opština Surdulica u programu energetske efikasnosti - Naša Mesta\nNaslovna Energetska efikasnot opštine Surdulica Opština Surdulica u programu energetske efikasnosti\nPotrebno definisati jasnu ideju o koracima u razvoju i implementaciji energetske efikasnosti na području Opštine Surdulica, dela Pčinjskog okruga, ali ujedno i raditi na podizanju svesti o očekivanim investicijama i mogućnostima finansiranja.\nTako je i sa dva objekta Predškolske ustanove „Naša radost“ u Surdulici.\nS obzirom na brzi trend podizanja odnosno zaoštravanja kriterijuma koje bi objekti trebalo da zadovolje po pitanju energetske efikasnosti pristupilo se izradi projektno-tehničke dokumentacije uz poboljšanje energetskih svojstava objekta.\nVažno je da javni objekti obrazovnog karaktera u kome se odvija celodnevni boravak najmlađih građana budu zdrava sredina, da fasade budu provetrene, da bude ugrađena energetski efikasna rasveta, da funkcioniše sistem grejanja i hlađenja.\nPoboljšanje kvaliteta vazduha u zatvorenim sredinama trebalo bi da podrazumeva: zamenu kompletne stolarije, poboljšanje energetske efikasnosti zamenom postojeće fasade i ugradnja nove koja je deblja, izradu propisane termoizolacione krovne konstrukcije, zamena postojećeg kotla na ugalj novim kotlom na pelet, prenamena dve prostorije u grupnu sobu za korisnike sa propisanim sanitarnim čvorom, kao i zamena elektroenergetskih kablova većih performansi.\nOvaj medijski sadržaj sufinansiran je iz budžeta Opštine Surdulica u оkviru prоjekta „Energetska efikasnost opštine Surdulica“. Stavоvi izneti u pоdržanоm medijskоm prоjektu nužnо ne izražavaju stavоve оrgana kоji je dоdeliо sredstva.\nEnergetska efikasnost Opštine Surdulica\nPrethodni tekstOkrugli sto: Digitalna transformacija poslovanja\nSledeći tekstPKS: Srpski proizvodi na sajmu prehrambenih proizvoda u Moskvi od 7. do 11. februara\nEnergetska efikasnost u surduličkim srednjim školama


Grad Subotica i Pokrajinski sekretarijat za rad, zapošljavanje i ravnopravnost polova, u saradnji sa Nacionalnom službom za zapošljavanje (NSZ), u sredu, 22. maja, na internet prezentaciji grada Subotice (www.subotica.rs) i oglasnoj tabli subotičke filijale NSZ, raspisaće Javni konkurs za organizovanje sprovođenja javnih radova na teritoriji grada Subotice u 2013. godini, najavili su danas na konferenciji za novinare predsednik Saveta za zapošljavanje grada Subotice Laslo Karai i Zlatko Panić, direktor subotičke filijale NSZ.\nPrilikom donošenja budžeta za 2013. godinu za podršku zapošljavanju na teritoriji grada Subotice opredeljeno 15 milona dinara, rekao je Laslo Karai.\n- Od te sume, za javne radove je namenjeno pet miliona dinara. Putem konkursa, koji je raspisao Pokrajinski sekretarijat za rad, zapošljavanje i ravnopravnost polova, Subotica je dobila 4.990.000 dinara, što znači da sada raspolaže sa deset miliona dinara koje može da izdvoji za finansiranje ili sufinansiranje javnih radova na teritoriji grada, istakao je Laslo Karai.\nJavni radovi su mera aktivne politike zapošljavanja koja predviđa odobravanje sredstava za zapošljavanje nezaposlenih lica sa evidencije NSZ, kazao je Panić, i dodao da se javni radovi organizuju u cilju zapošljavanja prvenstveno teže zapošljivih nezaposlenih lica i nezaposlenih u stanju socijalne potrebe, očuvanja i unapređenja radnih sposobnosti nezaposlenih.\nMaksimalna dužina trajanja javnog rada je šest meseci, a sredstva namenjena za sprovođenje javnih radova koriste za isplatu neto zarade nezaposlenim licima uključenim u javne radove, naknadu troškova dolaska i odlaska sa rada nezaposlenih lica uključenih u javne radove i naknadu troškova sprovođenja javnih radova po licu jednokratno, rekao je Panić.\n- Isplate neto zarade nezaposlenim licima uključenim u javne radove, uvećane za iznos pripadajućih poreza i doprinosa, kreću se od 23.000 dinara, za lica sa I i II stepenom stručne spreme, do 26.000 dinara, za lica sa VII stepenom stručne spreme. Naknada troškova dolaska i odlaska sa rada nezaposlenih lica uključenih u javne radove je 2.162 dinara po licu za svaki mesec angažovanja, a naknada troškova sprovođenja javnih radova po licu jednokratno 3.500 dinara, naglasio je Zlatko Panić.\nJavni radovi se mogu organizovati i sprovoditi u oblastima socijalnih, kulturnih i drugih delatnosti, održavanja i obnavljanja javne infrastrukture i održavanja i zaštite životne sredine i prirode.\nPravo učestvovanja u postupku sprovođenja javnih radova imaju organi teritorijalne autonomije i organi jedinice lokalne samouprave, javne ustanove i javna preduzeća, privredna društva, preduzetnici, zadruge i udruženja građana.\nRok za podnošenje prijava ističe 15 dana od dana od dana objavljiva Javnog konkursa za organizovanje sprovođenja javnih radova na teritoriji grada Subotice u 2013. godini.\nProšle godine, putem lokalnih javnih radova, obezbeđeno je 7,5 miliona dinara i odobreno 13 projekata javnih radova zahvaljujući kojima je 35 nezaposlenih Subotičana našlo privremeno zaposlenje. Imajući u vidu da je ove godine obezbeđeno 10 miliona dinara, očekuje zapošljavanje oko 40 lica.


Sećanje na... Majkl Ćimino - Jugoslovenska kinoteka\nRetrospektiva filmova Majkla Ćimina\nSvečana sala, Uzun Mirkova 1. Od 9. do 15. septembra 2016.\n18:00 LOVAC NA SUNCE (SAD, 1996) 122'\n20:30 KALIBAR 20 ZA SPECIJALISTU (SAD, 1974) 115'\n17:00 KALIBAR 20 ZA SPECIJALISTU (SAD. 1974) 115'\n20:00 LOVAC NA JELENE (SAD, 1978) 183’\n17:00 LOVAC NA JELENE (SAD, 1978) 183’\n20:30 VRATA RAJA (SAD, 1980) 145'\n17:00 VRATA RAJA (SAD, 1980) 145'\n20:00 GODINA ZMAJA (SAD, 1985) 134'\n18:00 GODINA ZMAJA (SAD, 1985) 134'\n20:30 SICILIJANAC (SAD, 1987) 115'\n18:00 SICILIJANAC (SAD, 1987) 115'\n20:30 ČASOVI OČAJA (SAD, 1990) 105'\n18:00 ČASOVI OČAJA (SAD, 1990) 105'\n20:30 LOVAC NA SUNCE (SAD, 1996) 122'\nSećanje na... Majkl Ćimino (Michael Cimino)\nAutor filmova „Lovac na jelene“ koji je obeležio istoriju kinematografije i „Vrata raja“ koji je uspeo da bankortira mejdžor studio, Majkl Ćimino, preminuo je, 2. jula 2016. godine. Bio je jedan od simbola „Novog Holivuda“ i američkog filma sedamdesetih godina XX veka. Njegova karijera je imala brojne uspone i padove ali je uvek bila zasnovana na bezuslovnoj podršci svojim delima i autorskom pristupu filmovima; odbijao je kompromise i uvek je imao složen odnos sa producentima. Prošle godine je dobio poslednje veliko priznanje na festivalu u Lokarnu (Locarno), Zlatnog geparda za karijeru.\nMajkl Ćimino je rođen u Njujorku 16. novembra 1943. godine (prema nekim izvorima 3. februara 1939. godine) i ostaće upamćen u istoriji kinematografije kao reditelj koji je uspeo da poremeti holivudski establišment dovodeći do bankrotstva jednu od najvećih produkcijskih kuća Junajted Artists (United Artists).\nĆimino pripada trećoj generaciji italijanskih doseljenika i posle mladosti provedene u rodnom Njujorku diplomira na Jejl (Yale) Univerzitetu u oblasti grafike i lepih umetnosti. Iako su ga sve vreme studija privlačile dramske umetnosti i gluma, tek nakon studija počeće da pohađa kurseve na čuvenom Aktors studiju (Actors Studio). Nakon nekoliko scenarija za televizijske programe i filmove dobiće priliku u toku 1973. godine da napiše scenario za film „Prljavi Hari: Klopka za inspektora Kalahana“ (Magnum Force, 1973.) jedan od filmova o „Prljavom inspektoru Hariju“ sa Klintom Istvudom (Clint Eastwood) u glavnoj ulozi.\nIstvud je bio toliko zadovoljan scenariom da će dopustiti Ćiminu u toku 1974. godine da napiše i režira film „Kalibar 20 za specijalistu“ (Thunderbolt and Lightfoot). Ovaj akcioni film će predstavljati odličan debi za mladog njujorškog reditelja i pored uspeha i kod publike i kritike doneće nagradu Oskar Džefu Bridžisu (Jeff Bridges) za najbolju sporednu mušku ulogu.\nOvaj uspeh će mu omogućiti da u toku 1978. godine napiše scenario i režira film „Lovac na jelene“ (The Deer Hunther), dramatičan i beskompromisan prikaz generacije koja je upoznala užase rata u Vijetnamu. Rat je bio završen samo nekoliko godina ranije i američko društvo je u tom periodu pokušavalo da skrene pažnju sa problema koje je taj sukob izazvao. Sam rad na filmu je ostao legendaran: na setu su radili jedan mladi i ambiciozni Robert De Niro (Robert De Niro), Džon Kazal (John Casale) u teškom zdravstvenom stanju sa tumorom u terminalnoj fazi koji će ga ubrzo nakon kraja snimanja i dovesti do smrti, Meril Strip (Meril Streep) i Kristofer Volken (Christopher Walken) koji se nedeljama izgladnjivao kako bi bio u stanju da na što autentičniji način dočara scene iz vijetnamskog logora za zarobljenike.\nJedna od brojnih gotovo mitskih situacija koje su se događale na snimanju ovog filma jeste i partija ruskog ruleta koju su sa pravim pištoljem odigrali De Niro i Kazal kako bi se u potpunosti sjedinili sa likovima koje su tumačili. Producent filma je bila britanska kuća EMI koja je kasnije gotov film ponudila na licitaciji na kojoj je pobedio Juniverzal (Universal). Nakon pojavljivanja na festivalima i izlaska u bioskopske sale pojavile su se brojne polemike na međunarodnom nivou, a posebno u Evropi. Mnogi su se osetili uvređeni zbog jednodimenzionalnog predstavljanja Vijetnamaca u filmu koje je ocenjeno kao negativno i rasističko. Nakon predstavljanja filma na Festivalu u Berlinu, Sovjetski Savez i brojne zemlje istočnog bloka povukli su svoje fimove sa festivala u znak protesta, a sam Ćimino je često bio okarakterisan i kao fašista. Bez obzira na takvu reputaciju Ćiminov film je doživeo izuzetan uspeh na blagajnama širom sveta, a i Američka akademija ga je nagradila sa čak pet nagrada Oskar od devet kategorija u kojima je bio nominovan, među kojima i su one za Najbolji film i Najbolju režiju. U tom trenutku je Majkl Ćimino delovao spremno da zauzme značajno mesto u istoriji filma.\nJunajted Artists jedna od mejdžor produkcijskih kompanija u nastojanjima da izađe iz krize u kojoj se nalazila odlučuje da angažuje Ćimina na projektu kolosalnog vesterna „Vrata raja“ (Heaven’s Gate, 1980.). Radilo se o jednoj velikoj produkciji za tu epohu, sa budžetom od preko 12 miliona dolara i brojnim velikim zvezdama među kojima su Kris Kristoferson (Kris Kristofferson), Kristofer Volken i Izabel Iper (Isabelle Huppert) tumačili glavne uloge. Radnja filma je bila smeštena u Vajomingu u poslednjoj deceniji XIX veka i bavila se jednom od najkrvavijih i najkontroverznijih priča američke istorije. Bogati zemljoposednici i stočari su unajmljivali plaćene ubice kako bi maskrirali tek pridošle imigrante iz Poljske, Rusije, Nemačke, Mađarske i ostalih evropskih zemalja koji su na svojim malim posedima pokušavali da nađu novi dom i postave temelje onoga što je kasnije postalo poznato kao „američki san“.\nNažalost, već samo snimanje prošlo je kroz brojne probleme a Ćimino je troškove doveo do skoro 45 miliona dolara nakon brojnih sukoba sa upravom Junajted Artistsa. Usled brojnih autentičnih fotografija koje su postojale iz tog period Ćimino je tražio perfekciju na svakom setu, za masovne scene bilo je angažovano po nekoliko hiljada statista i konja. Snimljeno je preko 220 sati materijala od kojih je sačinjena prva verzija u trajanju od skoro 6 časova. Distribucija je započeta sa verzijom od 3 sata i 39 minuta, ali kritika i publika u Americi nisu prihvatili taj način razotkrivanja ne samo mitologije vesterna već i američkog sna. Iako je posle samo nedelju dana u distribuciju poslata nova, za sat i deset minuta, kraća verzija publika nije želela da gleda taj film. Poslednji pokušaj je usledio sa verzijom od 4 sata za koju se verovalo da će bar kod filmofila izazvati neko interesovanje, ali i ona je doživela neuspeh. Film je u Sjedinjenim Državama zaradio nešto manje od 1,5 miliona dolara.\nČuvena Junajted Artists, koju su osnovali Daglas Ferbanks (Douglas Fairbanks), Čarli Čaplin (Charlie Chaplin) i Meri Pikford (Mary Pickford) je bankrotirala, a prava na njihove filmove i njihova studija i tehniku je otkupio MGM. Ovaj događaj je izazvao velike promene u američkoj filmskoj industriji, a kao jedini krivac za tu kataklizmu označen je upravo Majkl Ćimino čija je karijera bila definitivno uništena.\nNeka vrsta prokletstva je pratila i njegove kasnije filmove. Film „Godina zmaja“ (Year of the Dragon), detektivska priča smeštena u kinesku četvrt, iz 1985. godine sa Mikijem Rurkom (Mickey Rourke) u glavnoj ulozi, doživela je neuspeh kod publike iako je u kasnijim godinama ovaj film poprimio kultni status kod filmofila. Tokom 1987. godine snimio je film „Sicilijanac“ (The Sicilian), romansiranu biografiju o mafijašu Salvateroeu Đulijaniju (Salvatore Giuliano) sa Kristoferom Lambertom (Christorpher Lambert) uz optužbe da je napravio gotovo apologiju ovom mafijašu odgovornom za brojne smrti.\nFilmovi „Časovi očaja“ (Desperate Hours) iz 1990. godine i „Lovac na sunce“ (The Sunchaser, 1996.) snimljeni su isključivo uz nezavisno finansiranje i prošli su gotovo nezapaženo kod publike.\nIako je posle „Vrata raja“ nastavio da snima filmove povukao se u potpunosti iz javnosti i posvetio pisanju knjiga. U tom periodu kružile su brojne kontrovrezne priče o njegovom životu. Objavio je tri romana i tek je u poslednjih osam godina počeo da se pojavljuje na festivalima širom sveta predstavljajući restaurisanu verziju filma „Vrata raja“ koji je nakon gotovo dve i po decenije uspeo da nađe put do publike i da bude sagledan u jednom novom svetlu, koje je uspelo da istakne majstorstvo Ćimina u ovom, ipak, epohalnom delu.


Ursula fon der Lajen - 1\nEK žali zbog korišćenja Fon der Lajen u kampanji HDZ-a\n06. 07. 2020 11:41\nBRISEL - Potrparol Evropske komisije Erik Mamer izrazio je žaljenje nakon što je hrvatska stranka HDZ uoči nedjeljnih izbora objavila video spot u kome se pojavljuje predsjednica EK Ursula fon der Lajen, navodeći da je njena izjava iskorišćena na pogrešan način.\nMerkel: Evropa se suočava sanajtežom situacijom u istoriji\n02. 07. 2020 19:58\nBERLIN - Njemačka kancelarka Angela Merkel izjavila je danas da se Evropa suočava s najtežom situacijom u svojoj istoriji i upozorila da pandemija virusa korona nije nestala.\n10. 06. 2020 10:11\nTRST - Njemačka kancelarka Angela Merkel, francuski predsjednik Emanuel Makron i još četiri članice Evropske unije uputili su pismo predsjednici Evropske komisije Ursuli fon der Lajen sa zahtjevom da se EU pripremi za sljedeći talas pandemije virusa korona, prenosi agencija Ansa.\nLajen: Stariji možda u izolaciji do pojave vakcine\n12. 04. 2020 20:51\nBERLIN - Stariji ljudi će možda morati da ostanu u određenoj izolaciji do sljedeće godine kako bi se zaštitili od korona virusa, izjavila je predsjednica Evropske komisije Ursula fon der Lajen.\nZa ublažavanje uticaja virusa na ekonomije 37 milijardi evra\n13. 03. 2020 14:13\nBRISEL - Evropska unija ustanoviće investicioni fond u iznosu od 37 milijardi evra u okviru paketa mjera za ublažavanje uticaja virusa korona na ekonomije u 27-članom bloku, izjavila je danas predsjednica Evropske komisije Ursula fon der Lejen.\nLajen: Turska mora da skloni migrante od granice sa Grčkom\n09. 03. 2020 12:07\nBRISEL - Turska mora da skloni migrante od granice sa Grčkom, naglasila je danas Ursula fon der Lajen, predsjednik Evropske komisije, uoči najavljenog razgovora sa predsjednikom Turske Redžepom Tajipom Erdoanom.\nLajen: Zapadni Balkan što više približiti EU\n16. 02. 2020 20:01\nBRISEL - Predsjednica Evropske komisije Ursula fon der Lajen rekla je večeras da je geostrateški interes i EU i Zapadnog Balkan što tiješnje približavanje regiona Uniji.\nFon der Lajen: Za par nedjelja nova metodologija proširenja EU\n14. 01. 2020 11:40\nSTRAZBUR - Predsjednica Evropske komisije Ursula fon der Lajen kaže da će narednih šest mjeseci biti ključni za odnose EU i Zapadnog Balkana i najavljuje da će Evropska komisija za par nedjelja izaći sa novom metodologijom proširenja.\nFon der Lajen u problemu, Junkeru se produžava mandat?\n11. 10. 2019 16:27\nBRISEL - Imenovanoj predsjednici Evropske komisije Ursuli fon der Lajen tri nedjelje pred planirani početak mandata nedostaju tri komesara, za proširenje, za transport i unutrašnje tržište i za odbranu, a u Briselu se procjenjuje da bi problemi s izborom novog tima Komisije mogli produžiti mandat odlazećem predsjedniku Žanu Klodu Junkeru na još najmanje mjesec dana.\n10. 10. 2019 21:52


Međutim, uprkos loše izveženim pojedinim etapama, Španac ne odustaje od mogućnosti da zabeleži trijumf na jubilarnom 100. po redu Tur de Fransu.\n"Moj cilj je da pobedim, ali trenutni lider je na nivou iznad mene i ne mogu ga pobediti u trkanju jedan na jedan. Ali u poslednjoj nedelji će etape biti veoma naporne, i tu će biti mesta da se primeni mnogo taktičkih opcija i meni nije važno da li ću završiti drugi ili deseti. Pred nama je etapa u kojoj ću videti šta može da se desi. Ukoliko mi se ukaže prilika, naravno da ću je iskoristiti", izjavio je Kontador.\nOn je već pokazao da je bolji taktičar od Fruma i smatra da je još više napredovao u odnosu na prethodne trke.\n"Tačno je da sam iz godine u godinu napredovao, naročito na psihičkom planu, možda sam s godinama postao strpljiviji. Možda ću sada biti smireniji i koncentrisaniji u odlučujućim etapama nego pre", završio je Španac.\nKontador je jedan od petorice biciklista koji je u karijeri pobedio na sve tri prestižne biciklističke trke: Tur de Fransu, Vuelti i Điru de Italija. Stoga ni ne čudi što i uprkos velikom zaostatku za Frumom, on i dalje slovi za glavnog favorita na ovogodišnjoj Trci oko Francuske.\nParaolimpijski šampion zbog dopinga bez OI u Londonu\nTrostruki australijski paraolimpijski šampion u biciklizmu Gregori Bol suspendovan je na dve godine pošto je otkriveno da se dopingovao.


letnje gume Архиве - Titan Tire\nОзнаке: Akcija, IDEA, letnje gume\nIDEA prolećna akcija – VIDEO\nIDEA i Pneumaster, promotivno nude letnje gume FORMULA, još jedan od brendova čuvenog svetskog proizvodjača Pirelli, po ekstra cenama uz besplatnu montažu u svim Vianor objektima.\nОзнаке: Akcija, Formula, IDEA, letnje gume\nIdea i Pneumaster ponovo u akciji!\nDragi prijatelji, prodajni lanac IDEA i Pneumaster, nastavljaju da brinu o vašoj bezbednosti ali i o vašem budžetu. Ovoga puta vam promotivno nudimo letnje gume FORMULA, još jedan od brendova čuvenog svetskog proizvodjača Pirelli, po ekstra cenama uz besplatnu montažu u svim Vianor objektima. IDEA je maloprodajni lanac u Srbiji sa najvećom stopom rasta na tržištu. Jedan je od vodećih maloprodajnih lanaca u regionu sa više od 160 maloprodajnih objekata…


NAJNOVIJA VEST: Rusi pucali na britanski brod … – DnevniZurnal\nPosted by Napisao admin June 23, 2021 146 Views\nOvim sramnim činom po ko zna koji put potvrdio da je neprijatelj Srbije i srpskog naroda\nPrethodno je britanski razarač dobio upozorenje da će biti upotrebljeno naoružanje ukoliko povredi granice Ruske Federacije, međutim, vojni brod na to upozorenje nije reagovao, navodi Ministarstvo odbrane Rusije.\n“Razarač URO ‘Defender’ britanske mornarice je 23. juna u 11:52, krećući se severozapadnim delom Crnog mora, prešao državnu granicu Ruske Federacije i ušao tri kilometara u teritorijalno more u oblasti rta Fiolent“, piše u saopštenju.\nNakon toga, kako navodi Ministarstvo, pogranični brod ruske flote je ispalio dva hica upozorenja u 12.06 i 12.08, nakon čega je, u 12.19, avion Su-24M izveo upozoravajuće bombardovanje u pravu kretanja britanskog razarača, prenosi Sputnjik.\nNakon toga je britanski razarač, u 12.23, napustio granice teritorijalnih voda Ruske Federacije, zaključuje ruski vojni resor.\nU međvremenu, vojni ataše ambasade Velike Britanije u Moskvi pozvan je u Ministarstvo odbrane Ruske Federacije zbog incidenta sa britanskim razaračem u Crnom moru.\nLondon demantuje Moskvu: Nije se pucalo na naš brod\nVelika Britanija tvrdi da nisu tačni ruski izveštaji da je pucano u blizini njihovog razarača u Crnom moru.\nRuski ratni brod je ispalio pucnje upozorenje dok je ratni avion bacio nekoliko bombi kako bi naterao britanskog razarača da napusti vode u blizini Krima u Crnom moru, saopštilo je Ministarstvo odbrane Rusije.\nU saopštenju se navodi da je britanski razarač ušao u vode koje pripadaju Rusiji, dok iz Londona navode da je brod plovio ukrajinskim vodama.\nBritansko Ministarstvo odbrane takođe navodi da su Rusi izvodili vežbe i da su upozorili na te aktivnosti.\n“Nije bilo pucanja na HMS Defender i ne prepoznajemo tvrdnje da su bačene bombe ispred broda”, navodi se u tom saopštenju.\nOvo je prvi put još od Hladnog rata da Moskva koristi bojevu municiju u nameri da odvrati NATO brod, podsetio je ranije AP.\nRusko ministarstvo u saopštenju navodi da je ruski ratni brod pucao u znak upozorenja nakon što je razarač ignorisao napomenu da ne ulazi u “ruske teritorijalne vode”, a da je ruski bombarder Su-24 izbacio četiri bombe ispred britanskog broda da bi ga natjerao da promijeni pravac.\nRusija je Krim anektirala 2014. što nije priznala većina država u svetu.\nNATO članice Turska, Grčka, Rumunija i Bugarska su na Crnom moru, ali su ratni brodovi iz SAD, Britanije i drugih NATO članica često dolazilu posetu u znak podrške Ukrajini, podseća AP.


OŠ "Jovan Jovanović Zmaj" pokrenula sajt | Trebinje Live\nOŠ "Jovan Jovanović Zmaj" pokrenula sajt\nOsnovna škola /OŠ/ "Jovan Jovanović Zmaj" pokrenula je sajt na kome učenici, roditelji i drugi zainteresovani mogu da se upoznaju sa aktivnostima u ovoj obrazovnoj ustanovi.\nOvo je prva škola u istočnoj Hercegovini koja ima svoj sajt kojim želi da na brži i efikasniji način informacije iz ove ustanove dospiju u javnost.\nDirektor škole Darko Jegdić kaže da će sajt mnogo značiti, ne samo učenicima već i roditeljima, jer će na jednom mjestu moći da se upoznaju sa svim aktuelnim dešavanjima u školi, problemima i uspjesima.\n"Uvođenjem novina, škola teži postati savremena, prepoznatljiva i kvalitetna", kaže Jegdić i dodaje da će u radu sajta, osim profesora, biti uključeni i učenici, jer nastoje da kod mladih razviju kreativno razmišljanje i intelektualnu hrabrost, a i da usavrše korištenje interneta.\nJegdić ističe da je ova škola otvorena za sve nove ideje i prijedloge s ciljem unapređenja rada i ostvarivanja što boljih rezultata, naglašavajući da je najvažnije da djeca budu u skladu sa vremenom u kome žive.\n"Maksimalno se zalažemo za poboljšanje unutrašnje organizacije i uslova za rad, građenje dobrih međuljudskih odnosa zasnovanih na prijateljskom i profesionalnom nivou. Učenik je u prvom planu, njegove potrebe, saznanja, otvoren dijalog s njim jer samo tako možemo postizati ono čemu težimo - kvalitetno i primjenjivo znanje, kulturu življenja, perspektivnost u društvu", napominje Jegdić.\nOn dodaje da su djeca, nastavnici i svi zaposleni u školi svakodnevno pred novim i drugačijim izazovima, koje uspješno rješavaju osvajajući i oplemenjujući uzajamnu komunikaciju s ciljem dobre saradnje i podrške djetetu.\nOsnovna škola "Jovan Jovanović Zmaj" je prva u istočnoj Hercegovini koja je organizovala i produženi boravak, a prvi put od postanka ove najbrojnije škole u Republici Srpskoj izrađen je i kalendar sa forografijama svih razreda i zaposlenih u ovoj obrazovnoj ustanovi.\nOsnovna škola "Jovan Jovanović Zmaj" radi punih 30 godina u okviru kojih su se brojne generacije mališana uspješno obrazovale i vaspitale.\nAdresa veb sajta škole je www.jjzmaj.net.


Prva Srpska Televizija :: Info :: Vučić: "Uvodimo kaznu doživotne robije. Prihvaćen predlog građana i gospodina Igora Jurića!"\n12. 01. 2019. 12:05 >> 12:10\nVučić: "Uvodimo kaznu doživotne robije. Prihvaćen predlog građana i gospodina Igora Jurića!"\nPredsednik Srbije Aleksandar Vučić najavio je uvođenje drakonskih kazni za počinioce krivičnih dela, uključujući i doživotnu kaznu zatvora. On je posle sednice Saveta za nacionalnu bezbednost izjavio da će doći do promena u kaznenoj politici i do povećanja minimalnih i maksimalnih kazni za počinioce najtežih krivičnih dela.\nOn je, najavljujući sistemske i sveobuhvatne mere protiv najtežih krivičnih dela, rekao da je država odlučna da pobedi najteže oblike kriminala i korupcije.\n"Povećanje minimalnih i maksimalnih kaznih za krivična dela koju obuhvataju nasilično ponašanje, od nasilja u porodici, silovanja, pedofilije", izjavio je Vučić i dodao da je prihvaćen predlog građana i gospodina Igora Jurića i fondacije "Tijane Jurić".


STILLES NAMEŠTAJ DOO KAĆ | Uredjenje stana\nStilles kompanija osnovana je 1975 godine i od tada nastojimo da ime naše kompanije bude sinonim za kvalitet, preciznost i stil.\nKao jedini proizvođač kuhinjskih radnih ploča i frontova u regionu, poštujući poslovnu etiku i koristeći vrhunsku tehnologiju nastojimo da osiguramo svojim korisnicima kvalitetan i funkcionalan nameštaj.\nDoslednost, stručnost i kvalitet su prepoznali i naši sadašnji partneri iz Evrope, nemačka kompanija Doellken – svetski lider u proizvodnji kant traka, zatim takođe nemačka kompanija Dekodur – broj 1 u proizvodnji HPL laminata, kao i italijanski proizvođač laminat – Arpa, i Grupa Frati – italijanska kompanija, proizvođači iverice, kao i mnogi drugi.\nDragoljub Šešić, mašinski inženjer po struci uvideo je nedostatak materijala za nameštaj na domaćem tržištu kao kvalitetne obrade, i ubrzo pokreće sopstveni proces proizvodnje kuhinjskih radnih ploča i frontova prilagodivši ih potrebama kupaca.\nU narednim godinama, Stilles je nastavio da proširuje svoje kapacitete, pa tako danas upošljava preko 70 zaposlenih u dva maloprodajna objekta, veleprodaji i proizvodnim pogonima…\nIvana Kočija 6a, 21000, Novi Sad\n« PrethodnoEuroAntik\tDESIRE nameštajSledeće »


ГЛАСРАЗУМА.РС 3 маја, 2020 14 јула, 2020\nNjujork tajms u redakcijskom komentaru zahteva da se ispitaju optužbe Tare Rid, bivše zaposlene kod Džoa Bajdena u vreme dok je bio senator.\nNaime, Rid je optužila predsedničkog kandidata Demokratske partije da ju je 1993. godine u praznom hodniku pribio uza zid, podigao suknju i prstima penetrirao u nju.\nU tekstu piše da je Njujork tajms i prošle godine zahtevao ozbiljnu istragu povodom optužbi na račun Breta Kavane, koji je tada bio nominovan za poziciju u Vrhovnom sudu Sjedinjenih Država. Redakcija u ovom slučaju traži da Demokratski nacionalni komitet uz punu saradnju Bajdenovog tima obavi temeljnu istragu.\nDžo Bajden je 2012. godine sva dokumenta iz vremena kad je bio senator predao Univerzitetu u Delaveru, ali ona su zapačaćena dok on ne ode u penziju. List zahteva da se ta dokumenta otpečate, kako bi se proverilo da li postoji žalba za seksualno uznemiravanje koju je Rid podnela 1993.\n„Istragu treba da sprovede nepristrasno, apolitično telo koje će sastaviti Demokratski nacionalni komitet, kako bi poverenje bilo što je moguće veće“, piše između ostalog u komentaru.\nS obzirom da se Bajden kandiduje za tako bitnu funkciju, redakcija zaključuje da američki građani zaslužuju da makar veruju da su Bajden i Demokratska partija uradili sve što je u njihovoj moći da istina izađe na videlo.


Na poziv desničara skup protiv NATO-a i podrška Rusiji u Beogradu\nParole protiv NATO, podrška ruskoj invaziji na desničarskom skupu u Beogradu\nPosle skupa su prošetali centralnim gradskim ulicama do ambasade Rusije, uz parole "Krim je Rusija, Kosovo je Srbija" i "Srbija, Rusija, ne treba nam Unija (EU)".\nKako je javila reporterka Radija Slobodna Evropa, jedna žena je iz zgrade ruske ambasade okupljenima uzviknula "spasiba" (hvala na ruskom) na šta su oni uzvratili povicima "Srbi i Rusi braća zauvek". Sa više prozora zgrade ambasade mogli su se videti osvetljeni telefoni kojima su ljudi mahali okupljenima na protestu.\nDemonstranti su nosili transparente "NATO, marš iz Srbije", zastave Rusije i Srbije, kao i simbole "Z", što je oznaka ruskih vojnih snaga u Ukrajini.\nOkupljeni na protestu u organizaciji ekstremnih desničara nose transparent sa simbolom "Z" (oznaka ruskih vojnih snaga u ratu u Ukrajini) preko oznake Severnoatlanske alijanse, Beograd, 24. mart 2022.\nProtest je organizovan na godišnjicu početka NATO intervencije na tadašnju Saveznu Republiku Jugoslaviju (SRJ) ispred zgrade Generalštaba, koja je 1999. godine pogođena u vazdušnim napadima.\n"I dalje stojimo ovde uprkos svemu i znamo ko su nam prijatelji, ko su nam neprijatelji", rekao je na protestu jedan od vođa ektremno desničarske grupe "Narodne patrole" Damnjan Knežević.\nBakljada u znak podrške ispred ambasade Rusije u Beogradu, 24. mart 2022.\nOkupljeni su pre šetnje na oko sat vremena blokirali saobraćaj u ulici Kneza Miloša u centru grada u kojoj je sedište Vlade Srbije i drugih državnih institucija.\nNa protestu su bili i članovi kluba "Noćni vukovi Srbija", ogranka ruskog motokluba na čijem je čelu Aleksandar Zaldostanov, blizak Kremlju i predsedniku Rusije Vladimiru Putinu, kao i navijači srpskih fudbalskih klubova.\n"Noćni vukovi" iz Rusije su na crnoj listi SAD zbog učešća u ruskoj aneksiji ukrajinskog poluostrva Krim 2014.\nOkupljeni su nosili i zastavu sa likom Dejana Berića, koji se po sopstvenom priznanju borio na strani proruskih separatista u istočnoj Ukrajini.\nTransparent na protestu u organizaciji ekstremnih desničara u centru Beograda, 24. mart 2022.\nMeđu prisutnima je bio i Mladen Obradović, bivši vođa klerofašističke organizacije "Obraz", čije delovanje je Ustavni sud zabranio 2012. godine.\nU međuvremenu, Obradović je osnovao organizaciju "Svetosavski savez Obraz" koja nesmetano radi.\nOkupljenima su se obratili i "ratni veterani" Srbije koji su optužili državu da "ne vodi računa o onima koji su se borili za Srbiju".\nNa pomen predsednika Srbije Aleksandra Vučića okupljeni su uzvikivali "izdajnik".\nLideri ekstremno desničarskih organizacija Mladen Obradović i Damnjan Knežević (D) na protestu podrške Rusiji, Beograd, 24. mart 2022.\nŠta je dovelo do NATO intervencije u SRJ?\nRusija pred Hagom i lekcije sa Balkana\nU tome je podržava Rusija, što je jedan od razloga zbog kojih se zvanični Beograd nije pridružio sankcijama koje su zemlje Zapada uvele Rusiji zbog invazije na Ukrajinu.\nPodrška ruskoj invaziji na Ukrajinu\nU Srbiji se paralelno održavaju skupovi podrške Rusiji i Ukrajini.\nU organizaciji pripadnika ekstremno desničarske grupacije "Narodne patrole" je 13. marta u Beogradu održana protestna vožnja podrške ruskoj invaziji u Ukrajini, kada je nekoliko desetina vozila obeleženih oznakom "Z" i srpskim i ruskim zastavama kružilo ulicama grada.\nProtest podrške Rusiji je organizovan i 4. marta u centru Beograda kada je hiljade ljudi šetalo do ambasade Rusije i diplomatskog predstavništva Belorusije.\nTraži se zabrana skupova podrške Rusiji u Srbiji\nKo su organizatori protesta podrške Rusiji?\nNeregistrovana ekstremno desničarska grupacija "Narodne patrole" poznata je po širenju nacionalne i verske mržnje i veličanju ratnih zločinaca.\nJedna od njihovih akcija bila je "odbrana" murala osuđenog ratnog zločinca Ratka Mladića, koji se u centru Beograda pojavio tokom leta 2021. godine.\nU novembru 2021. su kordoni policije sprečavali njihove pripadnike da priđu članovima nevladinih organizacija i građanima koji su protestovali zbog murala koji do danas nije uklonjen.\n"Narodne patrole" su javne istupe započele 2020. godine, kada su u više navrata organizovali antimigrantske akcije u nekoliko gradova Srbije.\nOva grupa je u međuvremenu postala poznata i po anti LGBT porukama i ometanju novinara tokom izveštavanja sa Parade ponosa.\nMesec dana rata u Ukrajini\nDesničarske grupe i stranke u Srbiji smatraju da je rat u Ukrajini sukob Rusije i NATO, uprkos tome što NATO ne učestvuje u tom sukobu.\nOd početka ruske invazije na Ukrajinu 24. februara domove je napustio više od 10 miliona ljudi. Mnogi od njih, 4,2 miliona prema proceni Ujedinjenih nacija napustilo je zemlju. Ostali su raseljeni unutar Ukrajine.\nLokalne vlasti procenjuju da je u ovom gradu umrlo najmanje 2.300 osoba.


U Srbiji obeležen Svetski dan Roma\nOvogodišnji Svetski dan Roma Srbija je obeležila kao predsedavajući Dekade, ali i sa velikim problemom nastalim posle rušenja divljeg romskog naselja ispod beogradskog mosta Gazela. I dok lokalna vlast, pod pritiskom Roma koji su ostali bez krova nad glavom i nevladinih organizacija, pokušava da pronađe rešenje za njihov smeštaj, ovaj Dan Roma je u Srbiji je iskorišćen da se još jednom ukaže na teške uslove života Roma i ono što držva i društvo pokušavaju da učine ne bi li im pomogli.\nU senci protesta zbog rušenja divljeg romskog naselja ispod mosta Gazela, danas je u Srbiji obeležen Svetski dan Roma nizom događaja, od izložbe romskih stvaralaca u Domu Vojske i defilea kroz Knez Mihajlovu ulicu, do koncerta grupe "Kal" na Trgu Republike.\n"Cilj obeležavanja ovog datuma je i nalaženje mehanizama za poboljšanje statusa pripadnika romske zajednice. Želimo da ukažemo na neophodnost sistemskog rešavanje problema naše zajednice", kazao je Dragan Vasiljković iz Romskog nacionalnog saveta.\nPredsednik Srbije Boris Tadić danas je razgovarao sa delegacijom Nacionalnog saveta romske nacionalne manjine o teškom položaju Roma i tom prilikom on je najoštrije osudio šovinističke izjave i pretnje Romima. Čestitajući građanima Srbije romske nacionalnosti Svetski dan Roma Tadiće je rekao da je položaj Roma dodatno komplikovan zbog iseljavanja nehigijenskih romskih naselja iz pojedinih delova prestonice. Na sastanku je konstatovano da se razvoj Beograda ne sme ometati, ali da se mora pronaći rešenje za romske porodice koje su ostale bez krova nad glavom, navodi se u saopštenju predsednikove pres službe.\nA na današnjoj sednici skupštinskog pododbora za razmatranje pitanja u vezi sa unapređenjem položaja Roma i implementacijom Dekade Roma, ministar za rad i socijalna pitanja Rasim Ljajić je rekao da je položaj Roma u Srbiji bolji, ali daleko od zadovoljavajućeg i istakao da je obrazovanje ključni problem te zajednice.\n"Ministarstvo priprema ovaj paket mera za najugroženije i svakako tu Romi zauzimaju primarno mesto. Mi smo planirali dodatno raspisivanje konkursa za stipendiranje srednješkolaca iz ugroženih porodica, među kojima opet ima najviše Roma."\nŽivojin Mitković iz Romskog nacionalnog saveta je istakao da su započeti projekti postavljanja koordinatora za pitanja Roma u lokalnim samoupravama, asistenata u obrazovanju i medijatora u zdravstvu, kao i da će Vlada koliko danas usvojiti Nacionalnu strategiju za unapređivanje položaja Roma.\n"Međutim, događanja od pre neki dan, događanje koja su se dešavaju na ovim prostorima poslednjih 15 godina, ne daju nam da budemo optimisti i teraju nas da razmišljamo na koji načim možemo svi zajedno da pomognemo da Romi krenu napred."\nA svakako da je već nekoliko dana u Beogradu jedna od glavnih tema rušenje divljeg romskog naselja ispod mosta Gazela i problem smeštaja romskih porodica sa te lokalcije. Protestu Roma ispred Skupštine Beograda danas su se pridružile i nevladine organizacije i humanitarna udruženja. Po oceni ombudsmana Saše Jankovića problemom poput ovog pri raseljavanju Roma trebalo se baviti mnogo ranije, a u slučaju tužbe pred Međunarodnim sudom za ljudska prava, raseljeni Romi dobili spor. Nehigijenska romska naselja, po rečima Jankovića, nisu posao lokalnih vlasti i ne može se time baviti od slučaja do slučaja, već je neophodno sistemski uključiti Rome u društvo.


Htjela sam da pitam, da li moja mala ćerkica, koja ima jednu godinu, elhamdulillah, može da se igra sa lutkom?\nKaže Ibn Hadžer u Fethul-bari (7/292) da se sa ovim hadisom dokazuje dozvola upotrebe lutki radi igranja djevojčica sa njima i da je to ustvari izuzetak od opšte zabrane upotrebe kipova (tj. likova u trodimenzionalnom obliku). To je ujedno i čvrsti stav Kadi 'Ijada. On tu dozvolu prenosi od džumhura (većine) učenjaka i dodaje da su dozvolili prodaju dječijih igračaka kako bi se djevojčice još u mladosti pripremale za kućne poslove i svoju djecu.\nNavedeni hadisi jasno ukazuju da je ženskoj djeci dozvoljeno koristiti lutke za igru i njihova upotreba ne sprečava ulazak meleka u kuću, kao što kaže muhaddis 'Iraki u „Tarhut-tesrib“ (7/58).\nPrenosi 'Iraki (Tarhut-tesrib, 7/58) od Kadi 'Ijada da je rekao: „Učenjaci su dozvolili prodaju i kupovinu lutki, a prenosi se od Malika da je smatrao da je pokuđeno kupovati ih. Ovo se svodi na pokuđenost zarađivanja na prodaji dječijih lutki i da uglednim ljudima ne priliči da ih prodaju, a ne da je igranje sa njima pokuđeno.


U Džordžiji ponovo prebrojavanje glasačkih listića na predsedničkim izborima u SAD, Tramp odneo pobedu u Aljasci | Insajder\nU Džordžiji ponovo prebrojavanje glasačkih listića na predsedničkim izborima u SAD, Tramp odneo pobedu u Aljasci\nU američkoj državi Džordžija ponovo će se brojati svi papirni glasački listići sa predsedničkih izbora koji su održani u utorak 3. novembra.\n“U matematičkom smislu, porebno je da listiće u potpunosti ručno prebrojimo, jer je razlika među kandidatima veoma mala. Želimo da počnemo pre kraja nedelje”, izjavio je Bred Rafensperger zvaničnik američke države Džordžija, u kojoj za sada nije proglašen projektovani pobednik, prenosi Glas Amerike.\nPrema podacima agencije AP, koju američki mediji smatraju reprezentativnim izvorom u vezi sa projekcijama izbornih rezultata, Bajden vodi u odnosu na Trampa za 0,03 odsto. Ti podaci objavljeni su na osnovu 99 procenata prebrojanih listića.\nPrethodno je objavljeno da je republikanski kandidat i aktuelni američki predsednik Donald Tramp odneo pobedu na izborima u američkoj državi Aljaska. Prema projekcijama Glasa Amerike Tramp je osvojio tri elektorska glasa, čime ih ukupno ima 217.\nSi-En-En i novinska agencija Asošijeted pres, a potom i svi ostali veći američki mediji objavili u subotu tokom kasnog prepodneva projekciju o pobedi demokratskok kandidata za predsednika Džozefa Bajdena.\nTramp, međutim, nije želeo da prizna poraz, poručujući da mediji ne odlučuju o tome ko je pobednik izbora.\nOn je u utorak na društenoj mreži Tviter objavio da će u državi Džordžija ostvariti, kako se izrazio, veliku predsedničku pobedu.\nKampanja Donalda Trampa najavila je pokretanje sudskih postupaka u državama u kojima je, prema njihovim tvdnjama, bilo nezakonitih radnji tokom prebrojavanja glasova.\nBajden je nakon objave medija o njegovoj izbornoj pobedi, rekao da razume razočaranje Trampovih glasača, ali da je vreme da se stavi po strani oštra retorika i spusti temperatura, naglašavajući da će biti predsednik koji ne "pokušava da deli, već ujedinjuje".\n"Narod je iskazao svoj stav. Dao nam je jasnu, ubedljivu pobedu", poručio je Bajden u pobedničkom govoru i ponovio da je osvojio najviše glasova u istoriji.


Pronađena nestala devojčica iz Lajkovca\nIzvor: B92, 25.Jul.2019, 22:00\nM.Đ. (16) iz sela Ratkovac kod Lajkovca, čiji je nestanak prijavljen u ponedeljak, pronađena je u Beogradu, živa i zdrava, javlja „Blic“.\nKako navodi ovaj list, nakon intezivne policijske potrage, devojčica koja je svoj dom napustila u ponedeljak u popodnevnim časovima, pronađena je danas posle podne na području Beograda i nije, kako je ispričala, oteta.\n"Ona je izjavila da nije oteta i zlostavljana, već da je otputovala kod dečka. Proverava se, međutim, >> Pročitaj celu vest na sajtu B92 << da li je bila kod muškarca s kojim se poslednji put dopisivala na Fejsbuku a koji je, kako se sumnja, koristio lažni profil na toj društvenoj mreži. Devojčica, u svakom slučaju, nije povređena i negira da je oteta, već da je svojevoljno otišla od kuće ", piše ovaj list.\nPrethodno je devojčicin otac Zoran ispričao da sumnja da je njegovu ćerku oteo znatno stariji muškarac, mogući seksualni predator, koji je na Fejsbuku, kako bi stupio u kontakt sa njom i približio joj se, koristio lažni profil i predstavljao se kao mladić. On je, prijavljujući ćerkin nestanak, ispričao da je ona, pošto joj je mobilni telefon oduzet, za poslednje ugovaranje viđenja sa tim muškarcem iskoristila bratovljev telefon.\nVečernje novosti: KRAJ POTRAGE: Nestala devojčica pronađena živa i zdrava u Beogradu\nNezavisne Novine: Nestala djevojčica iz Lajkovca pronađena u Beogradu\nŽiva je i zdrava i nalazi se u Beogradu..Marija Đenadić (16) iz sela Ratkovac kod Lajkovca, čiji je nestanak prijavljen u ponedeljak, pronađena je u Beogradu, živa i zdrava...Kako navode nezvanični, ali pouzdani izvori, nakon intezivne policijske potrage, devojčica koja je svoj dom napustila...


Dačić i Meklaud: Dodatna sredstva Ambasade Ujedinjenog Kraljevstva za pomoć najugroženijim grupama u Srbiji tokom pandemije\nPrvi potpredsednik Vlade i ministar spoljnih poslova Republike Srbije Ivica Dačić primio je danas ambasadorku Ujedinjenog Kraljevstva Šan Maklaud.\nMinistar Dačić je preneo izraze saučešća povodom velikog broja žrtava pandemije virusa COVID-19 u Velikoj Britaniji, uz uverenje da će Velika Britanija uskoro prevazići sve posledice ove bolesti koja je pogodila ceo svet.\nAmbasadorka Maklaud je i ovom prilikom izrazila zahvalnost Ministarstvu spoljnih poslova na podršci i pomoći ukazanoj prilikom repatrijacije britanskih državljana. Istakla je da je Ambasada Ujedinjenog Kraljevstva izdvojila dodatna sredstva za pomoć najugroženijim grupama u Srbiji tokom pandemije.\nU razgovorima je obostrano izražen interes za dalji razvoj i jačanje bilateralnih odnosa i saradnje dve zemlje, kao i intenziviranja političkog dijaloga kada se situacija stabilizuje. S tim u vezi, sagovornici su se složili redovna godišnja razmeni poseta na ministarskom nivou značajno doprinela dodatnom unapređenju bilateralnih odnosa.\nMinistar Dačić i ambasadorka Maklaud su razgovarali o međunarodnim aktivnostima Srbije u svetlu nastavka dijaloga Beograda i Prištine, kao i o saradnji Srbije i Britanije u okviru međunarodnih organizacija.


III MUZIČKI FESTIVAL “UVERTIRA” · Kraljevo Online\nNaslovnaKulturaIII MUZIČKI FESTIVAL “UVERTIRA”\nIII MUZIČKI FESTIVAL “UVERTIRA”\nPo treći put deca pevaju dečije pesme\nUdruženje građana Muzičko-edukativna radionica „Uvertira“ iz Kraljeva vas poziva na III muzički festival dečijih pesama „Uvertira“ – Deca pevaju dečije pesme 08. aprila, u 19:00 sati u Kraljevačkom pozorištu.\nKao jedinstveni festival ovog tipa u gradu i okolini (Kragujevac, Trstenik, Čačak…) festival na adekvatan način prezentuje deci i mladima prave muzičke vrednosti i utiče na izgradnju zdravog muzičkog ukusa. Pružajući gradu i deci ovakav festival, smatramo da možemo doprineti muzičkoj edukaciji mladih, ali i upotpuniti kulturni život grada.\nNakon održane audicije u martu 2019. godine izabrano je 19 finalista od ukupno 48 učesnika (uzrasta od 4 do 14 godina) sa teritorije grada Kraljeva i Vrnjačke Banje. Deca će se takmičiti u okviru četiri kategorije koje su organizovane na nivou uzrasta ili broja učesnika u pesmi. U okviru proba i priprema za finale, deca su imala priliku da se pored učenja i vežbanja svojih pesama i druže, razmenjuju iskustva, pomažu jedni drugima u pripremi pesama… Radilo se na njihovoj muzičkoj edukaciji, zatim na razvijanju timskog rada, oslobađanju od treme, ali i na scenskom nastupu. Na samoj finalnoj večeri festivala nastupiće osim finalista i članovi radionice „Uvertira“ kao i učesnici i pobednici prošlogodišnjeg festivala.\nFestivalom „Uvertira“ organizator želi da vrati dečiju muziku tamo gde joj je i mesto, među decom!


Popularnost Bolsonara najniža od kada je predsednik - Povezane vesti - Naslovi.net\nPopularnost Bolsonara najniža od kada je predsednik\nPopularnost brazilskog predsednika Žaira Bolsonara dostigla je najnižu tačku tokom njegovog mandata, pokazala je danas anketa Datafolhe. To je porast u odnosu na poslednje istraživanje, koje je bilo sprovedeno u julu kada ge nije podržavao 51 odsto… »\nFoto AP Prema podacima ove agencije za istraživanje javnog mnjenja 53 odsto ispitanika ne podržava aktuelnog predsednika, preneo je Rojters. To je porast u odnosu na poslednje istraživanje, koje je bilo sprovedeno u julu kada ga nije podržavalo 51… »\nBolsonaru pao rejting: Brazilskog predsednika ne podržava više od polovine građana, a sve zbog kovida\nPopularnost brazilskog predsednika Žaira Bolsonara dostigla je najnižu tačku tokom njegovog mandata, pokazala je najnovija anketa Datafolhe. Prema podacima ove angecije za sitraživanje javnog mnjenja 53 odsto ispitanika ne podržava aktuelnog… »\nRio de Žaneiro -- Popularnost brazilskog predsednika Žaira Bolsonara dostigla je najnižu tačku tokom njegovog mandata, pokazala je najnovija anketa Datafolhe. Prema podacima ove angecije za sitraživanje javnog mnjenja 53 odsto ispitanika ne podržava… »\nBlic sport pre 58 minutajoš 9 povezanih


Na istoku zemlje zlatna nalazišta od 50 milijardi dolara\nRezultati istraživanja kanadske kompanije “Avala risorsis” o nalazištima plemenitih metala u okolini Žagubice pokazuju da vrijednost ležišta na području istočne Srbije premašuje 50 milijardi dolara.\nRezultati kanadske kompanije koja je u okolini Žagubice pronašla značajne rezerve zlata, ne predstavlja iznenađenje jedino za geologe – pišu “Večernje novosti”.\nU Timočkom magmatskom kompleksu (TMK), koji istražuju i najmoćnije svjetske rudarske korporacije, poput američkog “Friporta” i multinacionalnog “Rio Tinta”, kriju se rezerve ovog plemenitog metala od gotovo 1 000 tona.\nPrema riječima profesora Milorada Grujića, člana Srpske akademije nauka i umjetnosti (SANU) i Balkanske akademije nauka, koji se smatra jednim od najboljih poznavalaca rudarske problematike u Srbiji, rezultati kanadske kompanije “Avala risorsis” koja je u okolini Žagubice pronašla značajne rezerve zlata uopšte ne treba da čude.\n“Ovo je područje bogato rudnicima plemenitih metala”, rekao je Grujić, uz napomenu da se ležišta zlata sa dva grama tog plemenitog metala po toni smatraju izuzetno bogatim.\nUz sve to, cijena zlata je već dostigla cijenu od 56.000 dolara po kilogramu, pa proizilazi da bruto vrijednost ležišta ovog plemenitog metala na području TMK, koji obuhvata veliki dio istočne Srbije, premašuje 50 milijardi dolara.\nGrujić kaže da je najbogatije nalazište zlata iz sastava borske kompanije bez sumnje majdanpečko ležište “Čoka Marin” koje se nalazi nedaleko od sela Jasikovo.\nOn je rekao da u RTB “Bor” razmatraju mogućnost da ponovo aktiviraju rudnik zlata “Blagojev kamen”, između Majdanpeka i Kučeva, u kome srednji sadržaj tog plemenitog metala iznosi oko dva grama po toni.\nSrbija je sa nešto više od 13 tona zlata, što čini 4,4 odsto deviznih rezervi zemlje, na 59. mjestu u svijetu i vodeća zemlja u regionu po količinama tog plemenitog metala koji se čuva u trezorima “iza sedam brava”.\nMeđutim, veoma mali broj ljudi zna da je gotovo kompletna količina tog metala proizvedena u Rudarsko-topioničarkom basenu “Bor”, koji jedini u Srbiji ima fabriku za dobijanje zlata.


Najčešći zahtev sa kojim se dizajneri eksterijera susreću glasi – kako da svoju baštu ili vrt načinim što lepšim a da taj proces bude što manja gnjavaža?\nOk, možda to pitanje i ne zvuči baš tako direktno i grubo, ali činjenica je da sve veći broj ljudi ima sve manje vremena da se detaljno i sa nekakvom posebnom strašću pozabavi ovim delom svog imanja. Posao, svakodnevne obaveze unutar domaćinstva ali i sve haotičniji način života ostavljaju jako malo prostora i vremena za jedan ozbiljniji angažman kada je sređivanje dvorišta u pitanju. A koliko je to jedan težak i naporan posao verovatno najbolje znaju zaljubljenici u hortikulturu.\nNe čudi, dakle, što su upravo bašte koje zahtevaju minimum održavanja odjednom postale tako tražene i popularne. Svi bi hteli da čuju što bolji savet i otkriju nekakvu novu ideju koja će im pomoći da (ukoliko je moguće) u samo par poteza svoje staro i monotono dvorište pretvore u pravo malo umetničko delo.\nIako smo sigurni da ste sve ove savete već negde čuli, a možda uveliko i poslušali, nudimo vam listu onih najboljih preporuka koje su za vas smislili vodeći svetski dizajneri.


Bozóki Antal (hon)lapja: Kosovska platforma:\nPriznanje u sadašnjim granicama\nOsvježeno 7. mart/ožujak, 2019.\nIzveštaj Kancelarije: Oko tri milijarde za plate na Kosovu, 1,6 milijardi za SPC\nZamenik direktora Kancelarije za Kosovo i Metohiju Dušan Kozarev predstavio je skupštinskom Odboru za KiM izveštaj o radu Kancelarije za prošlu godinu i rekao da su sredstvima iz budžeta isplaćene zarade i naknade zaposlenima u 29 lokalnih samouprava na teritoriji Kosova, u iznosu nešto višem od tri milijarde dinara.\nKako se navodi u sopštenju Skupštine Srbije, Kozarev je rekao da je nastavljeno pružanje pomoći Srpskoj pravoslavnoj crkvi, pa je za povraćaj imovine SPC na teritoriji Kosova i prikupljanje dokumentacije o imovini isplaćeno 1,6 milijardi dinara.\nGovoreći o Programu raspodele i korišćenja podsticajnih sredstava za razvoj poljoprivrede na teritoriji Kosova, on je naveo da je obezbeđeno 50,6 miliona, kao i da su obezbeđena dodatna finansijska sredstva iz tekuće budžetske rezerve za razvoj poljoprivrede u ukupnom iznosu od 200 miliona dinara.\nNa početku sednice predsednik Odbora Milovan Drecun izrekao je opomenu predsedniku pokreta Dveri i članu Odbora Bošku Obradoviću, koji je sa poslanicom Marijom Janjušević, kada je Kozarev izašao za govornicu, stao pored govornice sa transparentima. Oni su držali transparente na kojima je pisalo "Nema razgraničenja, nema podele, nema predaje", "Jedan od pet miliona, Kosovo i Metohija su Srbija", "1244 razloga za Kosovo je Srbija" i "Izdali ste Kosovo".\nDrecun je rekao da mu je opomenu izrekao jer je ometao rad sednice, a mogao je da diskutuje kao član.


ENERGETIKA - NAJVAŽNIJI RAZVOJNI RESURS SRPSKE | SRNA\nBANjALUKA, 23. OKTOBRA /SRNA/ - Energetika je danas najvažni razvojni resurs Republike Srpske i u planu je intenziviranje gradnje vjetroelektrane i solarnih elektrana, te zajedno sa Srbijom tri hidroelektrane u gornjem toku rijeke Drine, rekao je ministar energetike i rudarstva Srpske Petar Đokić.\nOn je naveo da će Republika Srpska pronaći partnera i za izgradnju četiri hidroelektrane - tri na rijeci Bistrici i jedne na rijeci Janjini, dodajući da je to investicija od gotovo 140 miliona evra.\n"To nije samo energija iz hidroresursa, već i energija vjetra, solarna, kao i energija koja se može dobijati iz bio-mase i nekih drugih izvora", rekao je Đokić večeras za RTRS.\n"Osim toga, tu je još 29 malih energetskih objekata, hidroelektrana i solarnih elektrana", rekao je Đokić.\n"Cijena kilovat-časa električne energije u Srpskoj danas je najniža u regionu. Svaki pokušaj da tu cijenu dovedemo na tržišni nivo, uporediv sa onom u regionu, nije dobijao podršku ni u javnosti. Takvu vrstu podrške je teško i obezbijediti jer građani smatraju da je to povećanje njihovih troškova", kaže Đokić.\n"Kada posmatrate obim prodaje na tržištu BiH, sada to sve kupuju od Naftne industrije Srbije i Srpska tu nije ništa izgubila, jer je sistem PDV-a takav da je svaki ulazak robe preko granice oporeziv. Sa stanovišta PDV-a i prihoda koje smo ranije imali od Rafinerije Brod to smo sačuvali na istom nivou",\nnaveo je Đokić.\nOn je naglasio da Srpska želi da ponovo bude pokrenuta proizvodnja u ovoj rafineriji, te da je iz "Optima grupe" rečeno da se čeka završetak istrage koju sprovode organi Srpske u vezi sa havarijom u Rafineriji Brod, da bi u toj kompaniji donijeli odluku u vezi sa poslovanjem.\nĐokić je rekao i da je na nedavnom sastanku srpskog člana Predsjedništva BiH Milorada Dodika i delegacije Srpske sa ruskim premijerom Dmitrijem Medvedevim potvrđeno da poslovanje "Optima grupe" neće biti dovedeno u pitanje, da Rusija stoji iza ove kompanije i da će ona nastaviti poslovanje u Srpskoj. On je dodao da mu je to nedavno potvrdio i ruski ministar energetike Aleksandar Novak.\n"Povećavane su plate, koje su u prvih nekoliko mjeseci ove godine dostigle prosječnu vrijednost od 912 KM i znatno su veće nego na početku mandata ove vlasti u Srpskoj", naveo je Đokić.


Za promjenu pola muškarca Fond platio 11.000 eura | Analitika - Informativni Portal\nO trošku države\nZa promjenu pola muškarca Fond platio 11.000 eura\nFond za zdravstveno osiguranje odobrio je jednoj muškoj osobi, pripadniku LGBT populacije iz Crne Gore, da o trošku države promijeni pol, što je državu koštalo 11.000 eura.\nObjavljeno: 11. 10. 2018 - 07:34 Promjenite veličinu teksta: A A A\nIz Fonda za zdravstveno osiguranje za Dan je potvrđeno da je Komisija za upućivanje osiguranika u inostranstvo odobrila intervenciju na jednoj privatnoj klinici u Beogradu.\nTo je drugi slučaj promjene pola muške osobe iz Crne Gore, nakon što je prije tri godine Fond za zdravstveno osiguranje prvi put odobrio upućivanje na intervenciju promjene pola koja je tada zdravstveni sistem koštala 10.500 eura. Iz Fonda ističu da tokom 2017. godine nije bilo zahtjeva LGBT osoba za promjenu pola.\n“Imali smo u toku ove godine jedan zahtjev za upućivanje na intervenciju promjene pola i isti je u skladu sa Zakonom o zdravstvenom osiguranju odobren od strane Komisije za upućivanje u inostranstvo. Troškovi postupka promjene pola iznose oko 11.000”,odgovorili su iz Fonda zdravstva.\nNa prilagođavanje pola u Crnoj Gori čekaju tri osobe, od ukupno pet koje su aktivne na grupama samopodrške koje se održavaju u Kvir Montenegru, dok je jedna uspješno okončala taj proces ove godine.\nIz NVO Kvir Montenegro, koja brine o pravima LGBT osoba, ranije je saopšteno da tri osobe čekaju promjenu pola i da se država za sada u potpunosti pridržava zakonske regulative o pokrivanju troškova medicinskih intervencija procesa prilagođavanja pola.\nStručnjaci za ovu oblast navode da je promjena pola iz muškog u ženski češći zahtjev sa kojim se ljekari sretaju i manje je komplikovan od obrnutog procesa.\nTagovi: FZO promjena pola muškarac


Zbog rezultata u oblasti kulture UNESKO uključio Leskovac novi projekat koji se sprovodi u samo osam zemalja sveta - JuGmedia\nZbog rezultata u oblasti kulture UNESKO uključio Leskovac novi projekat koji se sprovodi u samo osam zemalja sveta\nZbog svih rezultata koji su u Leskovcu prethodnih godina postignuti u oblasti kulture za koju je izdvojeno 9,1 posto ukupnog budžeta grada , predstavnici Ministrastva kulture i informisanja i Zavoda za proučavanje kulturnog razvoja odabrali su grad Leskovac za partnera na ovom veoma važnom projektu ne samo za Srbiju i region, već i čitav svet, navodi se na Zvaničnom sajtu grada Leskovca.\nReč je o projektu koji trenutno sprovodi UNESKO „Tematski indikatori za kulturu“ u Agendi 2030 u osam zemalja sveta, među kojima je i Srbija.\nSvrha tematskih indikatora je da mere i prate napredak doprinosa kulture i implementaciju ciljeva Agende za održivi razvoj na nacionalnom i lokalnom nivou.\nU Srbiji se projekat sprovodi u saradnji sa Ministarstvom kulture i informisanja i Zavodom za proučavanje kulturnog razvoja i jednom lokalnom samoupravom.\nPrva radionica u okviru ovog projekta realizovana je ove nedelje i tom prilikom su predstavnici grada Leskovca, Andrijana Vasić, pomoćnica gradonačelnika Leskovca i Saša Mladenović, šef Odeljenja za društvene delatnosti, imali prilike da se upoznaju sa obavezama, ali i sa slikom i mišljenjem koje o gradu Leskovcu imaju eksperti u oblasti kulture u Srbiji, ali i van granica naše zemlje, piše dalje u saopštenju.\nPredstavnici UNESKO-a u Srbiji i regionu su istakli da je grad Leskovac primer dobre prakse kada su u pitanju razvoj i promocija materijalnog i nematerijalnog kulturnog nasleđa, ali i razvoj kulturnih institucija.\nNa Leskovac bi trebalo da se ugledaju drugi u pogledu kreiranja kulturnih politika na lokalnom nivou, naveli su i zahvalili predstavnicima grada na spremnosti da Leskovac da svoj doprinos u razvoju metodologije za merenje i praćenje kulture koja će se kasnije koristiti širom sveta.\nOvom prilikom, direktor Zavoda za proučavanje kulturnog razvoja, Marko Krstić, dotakao se Narodnog muzeja u Leskovcu koji je četiri puta proglašen najboljim u Srbiji, i najavio posetu ovoj ustanovi, te izneo planove za dalji razvoj saradnje između Zavoda i Muzeja.\nLeskovac je jedini grad u Evropi u kojem će se ovaj projekat sprovoditi, tako da je grad na Veternici postao prepoznatljiv po negovanju kulture i kulturnih sadržaja, što pokazuje da veliki napori koji se ulažu sa tim ciljem daju rezultat.\nRezultat koji jednako prepoznaju i Leskovčani i njegovi posetioci, ali i relevantne institucije zadužene za procenu razvoja kulture.\nI u Vranju korona odnela još dva života, u okrugu manji broj novoobolelih\nNagrađeni najbolji na Izložbi suvenira i publikacija u Leskovcu, među njima i Medveđa i Bojnik\nNa večerašnjoj konvenciji koalcije “Moramo” u Leskovcu kandidat za predsednika RS Biljana Stojković\nKoalicija “Moramo”, čiji je član i GG “Za Leskovac-zajedno”, večeras će u LKC-u održati konveciju na kojoj će se predstaviti andidatkinja…\nJoš deset novoobolelih u Jablaničkom okrugu, šest iz Leskovca\nU poslednja 24 sata od 226 rezultata, koliko su stigla za testirane u Jablaničkom okrugu, 10 osoba je sa pozitivnim nalazom na korona virus. Od ovog…\nZamagljivanje odraslih formi komaraca u Leskovcu u sredu\nMemla na Posledice korone: Svaka 15-a osoba u Srbiji ima neki duševni poremećaj


Ericsson: Pametni telefoni menjaju gradove | PC Press\nEricsson: Pametni telefoni menjaju gradove\nMasovna potražnja za novim IKT servisima mogla bi da promeni život grada do granica neprepoznatljivosti za samo tri godine, pokazuje najnovije istraživanje kompanije Ericsson.\nNova Ericssonova studija donosi odgovore 7.500 korisnika pametnih telefona iz velikih svetskih metropola, poput Pekinga, Nju Jorka, Londona i Tokija, o njihovim interesovanjima i potencijalnom razvoju 18 novih mobilnih servisa koji su u vezi sa važnim aspektima gradskog života.\nAnaliza je zahtevala od korisnika da ocene nove servise koji su u vezi sa sferama gradskog života koje im pružaju najviši nivo zadovoljstva – kupovina, restorani, aktivnosti u slobodno vreme. Primeri ovih novih servisa uključuju: vodiče za restorane po ugledu na društvene mreže kao i mobilne menije i rezervacije, preporuke tokom kupovine na licu mesta, isporuku robe istog dana.\nStudija, takođe, pokriva i životne sfere kojima su korisnici najmanje zadovoljni, kao što su nega dece i starih, komunikacija sa državnim institucijama i saobraćaj. Novi koncepti, u ovim slučajevima, podrazumevaju komunikaciju putem različitih društvenih mreža sa članovima porodice koristeći bilo koji uređaj, mobilni gradski servis koji pruža lokalne servisne informacije kao i dnevni planer putovanja, koji optimizuje korisnikove obaveze kako bi smanjio vreme provedeno u prevozu. Takođe, ispitanici su naveli da žele bolje servise i komunikaciju sa državnim institucijama putem svojih pametnih telefona.\nSaobraćaj je glavni izvor nezadovoljstva životom u gradovima, i 47 odsto vlasnika pametnih telefona, u sprovedenoj anketi, izrazilo je želje za personalizovanom navigacijom, koja pruža najbolje servisne informacije za sve vrste saobraćaja – od hodanja do vožnje. U istraživanju, 20-30 odsto ispitanika tvrdi da bi bilo koji od novih servisa koristilo na dnevnoj osnovi, dok njih 40 odsto kaže da bi usluge u vezi sa saobraćajem koristilo svaki dan. Skoro polovina korisnika pametnih telefona predviđa da će mobilni operatori biti ti koji će im pružiti ove nove usluge.\n„Usluge pametnih telefona koje su u vezi sa kupovinom, hranom i zabavom, mogu drastično da poboljšaju zadovoljstvo ljudi životom u gradu, a očekivanja korisnika da se ti servisi omoguće, u što kraćem roku, su visoka. Rezultati ove studije pokazuju da korisnici priželjkuju inovacije u svim sferama njihovog svakodnevnog života u gradu”, rekao je Mihael Bjorn, direktor istraživanja u Ericsson ConsumerLab-u.\nTagovi: Ericsson, Ericsson Lab\n← Ljubav preko Wirelessa\nVip: Besplatno tweetovanje do kraja januara →


Politika - datum: 2018-01-23 fleš\nPobjeda u prvom krugu\nZamjenik predsjednika Demokratske partije socijalista Duško Marković kazao je da će stranački organi uskoro objaviti ime kandidata za predsjednika Crne Gore. On je rekao da je ubijeđen u apsolutnu pobjedu na tim izborima.\n– Ovih dana ćemo na organima partije na dnevnom redu imati i pitanje predsjedničkog kandidata. U svakom slučaju, kandidat DPS-a, ko god da bude, sigurno će pobijediti, čak vjerujem u prvom krugu – rekao je Marković novinarima u Bijelom Polju.\nPlaše se kupovanja glasova\nU želji da lokalni izbori koji se održavaju 4. februara u opštini Ulcinj budu slobodni i regularni, Nova demokratska snaga Forca pozvala je međunarodne faktore da prate kako će ti izbori biti održani.\nKako je saopšteno iz te partije, tokom prošle sedmice kontaktirali su sa misijama OEBS-a i Evropske komisije, kao i sa diplomatskim predstavništvima Ujedinjenog Kraljevstva, Njemačke, Francuske i Italije.\n– Pozvani su da pošalju svoje predstavnike tokom kampanje i na dan izbora, kako bi se osigurala fer kampanja i što regularniji izborni proces. Forca izražava zahvalnost za iskazanu spremnost naših stranih prijatelja i u narednim danima očekujemo da će Ulcinj biti posjećen od diplomata koje će pratiti ove izbore. Isti poziv Forca je uputila i vodećim nevladinim organizacijama u zemlji, u nadi da će i civilno društvo doprinijeti da se glas građana 4.februara čuje bez manipulacija – navedeno je u saopštenju.\nOdbornički kandidat koalicije „SDP – Demos – Radovan Asanović” Jovana Bojović kazala je da je saobraćajna infrastruktura Berana daleko od nivoa koji taj grad zaslužuje.\n– Semafori koji ne rade, neasfaltirane i razlokane ulice ogledalo su sumorne slike nekada moćnog industrijskog centra, a danas zapuštenog i zaboravljenog grada, sa najvećom stopom nezaposlenosti u zemlji– navodi se u saopštenju koje je potpisala Bojovićeva.\nOna je ocijenila da je takvo stanje epilog dugogodišnjeg naopakog upravljanja gradom od strane DPS-a.


Tuhel: Morali smo da postignemo bar još jedan gol\nIzvor: B92, 27.Apr.2021, 23:26\nMenadžer Čelsija Tomas Tuhel zadovoljan je učinkom svojih izabranika u prvom meču polufinala Lige šampiona sa Realom.\nČelsi je kao gost u Madridu na stadionu "Alfredo di Stefano" odigrao nerešeno, 1:1 (1:1).\n"Počeli smo dobro utakmicu, sa dosta kvaliteta i hrabrosti. Zaslužili smo da imamo prednost posle prvog poluvremena, imali smo prilike za tako nešto. Nažalost, postigli su gol >> Pročitaj celu vest na sajtu B92 << posle prekida i nisu imali više ništa, nismo im dozvolili da stvore šanse. Rezultat na poluvremenu je bio razočaravajući", rekao je nemački stručnjak.\nOn je rekao da u ovakvim susretima odlučuje individualni kvalitet.\n"Morali smo da ostanemo mirni, da ne gubimo samopouzdanje. Drugo poluvreme je više bilo taktički deo, osetilo se i da smo umorni. Imali smo nekoliko dana da se oporavimo od još jednog teškog meča. Moramo da živimo sa ovih 1:1. Postigli smo gol zasluženo, morali smo bar još jedan. Primili smo gol ni iz čega, ali to se dešava kada prortivnik ima individualni kvalitet", zaključio je Tuhel.


USKORO VAKCINACIJA DECE MLAĐE OD 6 GODINA: po Fajzeru, dve doze neće biti dovoljne\n29. aprila, 2022 Vesti iz Sveta Napišite komentar\nAmerička kompanija Moderna saopštila je u četvrtak da je podnela zahtev za dobijanje dozvole u Sjedinjenim Državama da može da daje svoju vakcinu protiv Kovida-19 deci uzrasta od šest meseci do pet godina. Ovo je poslednja starosna grupa koja još uvek ne ispunjava uslove za vakcinaciju u Americi, kao i u mnogim drugim zemljama, piše CNEWS. Ovaj zahtev će verovatno veoma brzo doći i u EU, znajući da je EU do sada sledila skoro u svemu Sjedinjene Američke Države u vezi vakcinacije.\nDosije sada mora da pregleda Američka agencija za lekove (FDA), na čije odluke su zapravo i presudne. Ova vakcina će „moći bezbedno da zaštiti ovu decu od SARS-CoV-2, što je veoma važno za bitku protiv Kovida-19, i biće posebno dobrodošla od strane roditelja“, navodi u saopštenju Stéphane Bancel, direktor Moderne.\nKako se naglašava, efikasnost vakcine protiv simptomatskih infekcija je 51% za bebe od šest meseci do manje od dve godine, a 37% za decu od dve do pet godina, precizirala je Moderna. Ovi rezultati se veoma malo razlikuju od preliminarnih podataka koje je kompanija objavila u martu, jer su ovoga puta zasnovani samo na infekcijama potvrđenim PCR testom.\nTagovi: Moderna - od šest meseci do godinu dana - vakcina - za decu


Trivićeva je nakon sastanka sa predsednikom Sindikata obrazovanja, nauke i kulture Draganom Gnjatićem, podsetila da je u proteklih mesec dana, 12 osnovnih škola, od kojih sedam u Trebinju, obustavljalo nastavu u školama, piše Srpskainfo.\n– Prema trenutnim podacima, sve te škole danas završavaju sa nastavom na daljinu i od ponedeljka nastavljaju nastavu u školama – rekla je Trivićeva novinarima u Banjaluci.\nPrema njenim rečima, stanje u školama je zadovoljavajuće i pod kontrolim.\nKad je reč o učenicima pozitivnim na virus korona, Trivićeva je rekla da je u osnovnim školama trenutno 105 aktivnih slučajeva, a u srednjim školama 119.\nTrićeva je naglasila da svi direktori škola i krizni štabovi lokalnih zajednica mogu da podnesu inicijativu Ministarstvu prosvete i kulture o obustavi nastave u školama za određen period i prelazak na onlajn nastavu ukoliko smatraju da to diktira epidemiološka situacija.\n– Tokom zimskog raspusta, koji će trajati do 21. januara, pratićemo epidemiološku situaciju i videćemo da li je to vreme da se učenici vrate u školske klupe ili ćemo produžiti zimski raspust ukoliko epidemiološka situacija to bude zahtevala – navela je Trivićeva.\nOna je podsetila da sva deca koja se nalaze u izolaciji nastavu mogu da prete putem interneta ili na programu RTRS.\nKad je reč o platama radnika u prosveti i kulturi, Trivićeva je napomenula da je Vlada Srpske ove godine realizovala povećanje plata prosvetnim radnciima.\n– U ovom trenutku ne možemo da kažemo da će tako biti i naredne godine zato što je primarno da se sačuva zdravstveni sistem. Nama je veoma važno da sačuvamo sadašnji nivo plata i mi ćemo u tome uspeti i neće biti smanjenja plata – istakla je Trivićeva.\nOna je zahvalila svim prosvetnim radnicima u Srpskoj, koji, kako je navela, svakodnevno ulažu ogroman napor da u otežanim uslovima prenose znanje učenicima i rade sa njima.\nPredsednik Sindikata obrazovanja, nauke i kulture Dragan Gnjatić ponovio je da će se nastava do kraja prvog polugodišta odvijati po školskom kalendaru.\n– Ono što je bitno za prosvetne radnike jeste da neće biti smanjenja plata i naknada – rekao je Gnjatić.\nOn je dodao da je u Srpskoj mali broj prosvetnih radnika pozitivnih na virus korona, te da se u svim školama poštuju preporuke i mere nadležnih organa.


Tehnologija ličnog zdravlja postaje sve pametnija – Portal o evoluciji i tehnologiji\nTehnologija ličnog zdravlja postaje sve pametnija\nPosted by evolveandtech on 18 Mar 2018 18 Mar 2018\nDanas postoje brojni senzori koji mogu da prate vaš rad srca, telesne pokrete, krvni pritisak i ostale mere vašeg organizma, što dovodi do eksplozije sistema koje prate vaše zdravlje. Neki od ovih aprata mogu biti korisni i jeftini, ali problem se javlja kada pokušate da otkrijete koji su zaista korisni, a koji nisu vredni pažnje. Klinička tačnost i privatnost informacija brojnih aparata ostaje problematično polje.\nJedan od popularnih sistema je stvorila firma Sleep Number u vidu tehnologije pametnog kreveta, čiji senzori prožimaju dušek. Senzori prate sve pokrete tela, otkucaje srca i disanje i informacije šalje u centralni kompjuter firme, a zatim algoritam ove podatke pretvara u brojeve koji bivaju poslati na vaš mobilni telefon čime vam iznosi informacije o kvalitetu vašeg sna. Zahvaljujući podacima o kvalitetu sna korisnika, algoritam postaje sve pametniji i sve tačniji u svojim procenama.\nZahvaljujući dugoročnom posmatranju sna korisnika, u slučaju nastanka promena u obrascima sna sistem može upozoriti korisnike u slučaju da je uočio nagovestaje srčanih problema, problema sa disanjem ili poremećaje sna. Ipak, težnja firme nije da stvara dijagnoze i zvaničnici ipak predlažu posete lekaru za pouzdanije informacije.\nMnogi od ovih sistema su prvenstveno namenjeni ljudima koji samo žele da prate stanje u kojem se njihovo telo nalazi, ali ima i onih koji su specifično namenjeni ljudima sa hroničnim bolestima. Jedan takav aparat koristi Glavna bolnica u Bostonu koja putem interneta dobija podatke o telesnoj težini i visini krvnog pritiska, pacijenata sa srčanim tegobama. Na ovaj način žele da pomognu svojim pacijentima, pre nego što im zdravlje postane ugroženo, a od kada se ovaj sistem koristi smanjeni su troškovi bolnice i smrtni ishodi pacijenata.\nIpak, ono čemu se teži je uspostavljanje monitoringa kod ljudi koji nisu bolesni, kako bi medicinari reagovali pre pojave težih simptoma bolesti. Postoje predviđanja da bi svi podaci koje pametni sistemi skupljaju o našem kvalitetu sna, vežbanju ili srčanim aktivnostima uz pomoć veštačke inteligencije doveli do brže dijagnostike bolesti.\nU praksi, ljudi veoma brzo odustaju od korišćenja sistema za praćenje zdravlja jer ih ne vide kao dovoljno vredne svog vremena. Zdravoj osobi koja nema predispozicije da se razboli nadgledanje sopstvenog zdravlja može delovati kao nepotrebni napor.\nI među lekarima postoje nesuglasice oko korišćenju ovih sistema. Najčešće kritike se tiču važnosti i validnosti informacija koje se prikupljaju. Polemike se vode o tačnosti podataka kao na primer – Da li ovi sistemi zaista pravilno mere krvni pritisak i može li se (ne)svesno uticati na njihove rezultate? Drugi problem je problem preopterećenja informacijama o pacijentu, koje mogu dovesti do zabuna i pogrešnih zaključaka pri dijagnozi.\nJoš jedna od briga pacijenata su privatne informacije o njihovom zdravlju. Mada po zakonu u SAD postoji zaštita podataka pacijenata, ovom zakonu još uvek ne podležu sistemi nadgledanja pomenuti u članku. Ovo stvara prostora da kompanije trguju informacijama o svojim pacijentima,\ni pojedincima promovišu lekove pre nego što se razbole ili sa druge strane otvoriti vrata osiguravajućim kućama da imaju uvid u vaše potencijalne zdravstvene probleme. S obzirom da ova tehnologija postaje sve rasprostranjenija, pitanja njene pouzdanosti i bezbednosti su od velikog značaja, i mogući problemi se moraju rešiti brzo.\nPriredila: Nevena Nikolić\nIzvor: National Public Radio\nPrevious Post Naučnici uspeli da ‘in vitro’ odgaje ljudske jajne ćelije do njihove zrelosti\nNext Post Veštačka inteligencija otkriva kako ljudi obrazuju apstraktne misli


Kasipović: Nadam se da do štrajka u prosvjeti neće doći - Klix.ba\nMinistar prosvjete i kulture RS-a Kasipović: Nadam se da do štrajka u prosvjeti neće doći\nMinistar prosvjete i kulture RS-a\nKasipović: Nadam se da do štrajka u prosvjeti neće doći\n13.1.2013. u 20:44\nMinistar prosvjete i kulture Republike Srpske Anton Kasipović izjavio je večeras da je optimističan i da želi da uloži svu energiju u postizanje dogovora, kako ne bi došlo do štrajka u prosvjeti, ističući da svima treba da bude primaran interes djece.\nKasipović je rekao da ministarstvo, ni u primisli, nije imalo namjeru da onemogućava pravo na štrajk, instrukcijom da se skrene pažnja direktorima da se mora omogućiti pravo na štrajk i realizacija uredbe o minimalnim uslovima rada.\n"U ovom trenutku ja želim da čujem svu argumentaciju sindikata da u konačnici ocijenimo da li je potrebno dodatno tumačenje i sasvim nova instrukcija, ukoliko ova izaziva bilo kakvu konfuziju", rekao je Kasipović za RTRS.\nMinistar je ponovio da nema nikakvog pritiska na radnike i da to ministarstvo neće dopustiti.\n"Bilo koji direktor, koji bi zloupotrijebio svoja prava i onemogućio nekog da svoje nezadovoljstvo iskaže štrajkom, bio bi sankcionisan", dodao je Kasipović.\nPrema njegovim riječima, sasvim je sigurno da bi štrajkom, odlaganjem i nadoknađivanjem nastave i zavlačenjem školske godine u ljeto, ugrožavanjem upisa u srednje škole ili fakultete, djeca trpjela greške odraslih.\n"Moramo i jedni i drugi imati energije, volje i dobre namjere da nađemo zajedničko optimalno rješenje", poručio je ministar.


Inspekcija vrši kontrolu zaštite žiga – FK Željezničar\nInspekcija vrši kontrolu zaštite žiga\nPredstavnici Kantonalne uprave za inspekcijske poslove u subotu će vršiti kontrolu na području oko stadiona, a sve u svrhu zaštite žiga FK Željezničar.\nU subotu naš Željezničar od 19:00 sati dočekuje ekipu Slavije na Grbavici. U svrhu zaštite žiga FK Željezničar, predstavnici Kantonalne uprave za inspekcijske poslove će vršiti kontrolu na području oko stadiona.\nPodsjećamo da su natpis i amblem FK Željezničar registrovani te da, u skladu sa članom 49. Zakona o žigu (“Službeni glasnik BiH”, broj 53/10), Klub može zabraniti svaku njihovu neovlaštenu upotrebu, ali i bilo kojih znakova koji na njih podsjećaju. Osim toga, u članu 98. istog Zakona su predviđene i novčane sankcije za sva lica koja neovlašteno koriste zaštićeni znak. Kazne mogu biti izrečene u rasponu od 5.000 do 200.000 KM, a Zakon nalaže da se pri tome oduzmu i unište svi predmeti kojima se vrši povreda žiga.


'Kirjos se 'obrušio' na Novaka bez ikakvog razloga'\nIzvor: B92, 24.Sep.2019, 18:16\n"Kirjos se 'obrušio' na Novaka bez ikakvog razloga"\nNajnoviji član stručnog tima najboljeg tenisera sveta oglasio se povodom Kirjosovih napada, iako je sam Novak bio poprilično "tih" po tom pitanju.\nKirjos je za Đokovića rekao da "ima bolesnu opsesiju potrebnom da ga svi vole".\n"To je dosta loše jer mislim da Novak nije uradio ništa protiv njega. On se obrušio na Novaka bez ijednog razloga. Kada izađete >> Pročitaj celu vest na sajtu B92 << na teren možete da radite šta god želite, ali morate da poštujute protivnika", izjavio je Ivanišević za britanski "Telegraph".\nPročitajte još Đoković potpuno otvoreno govorio o slučaju "Kirjos"\n"On dosta komentariše Novaka, ali samo on zna razlog toga. On bi trebalo da se brine o sebi jer bi trebalo da bude u Top 5, da osvoji neki Grend slem. Nikada neće osvojiti Grend slem sa trenutnim ponašanjem i stavom. Kada bi te stvari promenio - to bi bilo odlično za njega, ali i za tenis".\n"Čini mi se da je Novak bolesno opsednut željom da ga svi vole. Toliko želi da ga svi vole da ja to više ne mogu da podnesem. Verujem da će oboriti (Federerov) Grend slem rekord, ali mi pričamo o čoveku koji se povukao sa Australijan opena jer je bilo previše vruće. Koliko god on slemova osvojio, za mene neće biti najveći svih vremena".


Delegacija kineskih privrednika i ambasador Li Mančang u poseti Nišu - JUGPRESS\nDelegacija kineskih privrednika i ambasador Li Mančang u poseti Nišu\nPostavio: Jugpress 17 Aprila, 2018\nDanas se u Gradskoj kući gradonačelnik Niša Darko Bulatović sa saradnicima sastao sa delegacijom privrednika iz NR Kine koju je predvodio Njegova ekselencija ambasador Kine u Srbiji Li Mančang.\nNa sastanku je razgovarano o eventualnim zajedničkim projektima Grada i kineskih privrednika: regionalnoj deponiji i zameni kompletne ulične rasvete u gradu. O tome da li će kineske kompanije investirati u izgradnju regionalne deponije „Keleš“, znaće se nakon sastanka koji će biti održan u narednih mesec dana u Ministarstvu rudarstva i energetike. Ambasador I Mnčang se nada da će dogovor biti postignut na obostranu dobrobit.\nKako je rekao gradonačelnikDarko Bulatović kada je reč o o izgradnji deponije, moraju se poštovati zakoni, postoje uslovi koje treba da se ispune, te je zbog toga neophodno je pre nego se daju konkretni predlozi , potrebno je održati sastanak u nadležnom ministartvu,\nPredstavnici Grada Niša izložili su i projekte izgradnje logističkog centra, Naučno-tehnološkog parka ali i lakog šinskog saobraćaja. Ovo su projekti koji mi mogli da se realizuju u saradnji sa kineskim partnerima. Kineske kompanije spremne su da investiraju i u projekat zamene ulične rasvete.\nGradonačelnik Niša Darko Bulatović i NJ:E. Ambasador Li Mančang složili su se da su potencijali za saradnju veliki i da, nakon što budu obavljene dodatne konsultacije i analize, možemo očekivati konkretizaciju onoga o čemu se danas razgovaralo.


Madrid: Protest pristalica desničarskog Voksa zbog blokade\nTanjug 12. oktobra 2020. 14:21\nMADRID – Mašući zastavama iz automobila i trubeći, pristalice krajnje desničarske španske stranke Voks protestovale su danas protiv delimične blokade Madrida koja je uvedena da bi se suzbila jedna od najgorih epidemija korona virusa u Evropi.\n„Živela Španija!“, „Vlado podnosi ostavku!“, uzvikivale su stotine\npristalice na glavnoj magistralnoj saobraćajnici u Madridu\nStranka je organizovala i manje demonstracije u Barseloni i Sevilji, preneo je Rojters.\nProtesti održani u nedelju eskaliralu su u sukob socijalista španskog premijera Pedra Sančesa i konzervativne regionalne vlade Madrida, koja tvrdi da su vladine mere nelegalne i prekomerne i predstavljju katastrofu za lokalnu ekonomiju. U regionalnom parlamentu Madrida, Voks ima 12 poslanika od 132.\nU madridskom regionu je zabeleženo 724 slučajeva korona virusa na 100.000 ljudi tokom dve sedmice, do 9. oktobra, prema podacima Svetske zdravstvene organizacije što je čini trećim najvećim zazrištem posle Andore i Brisela.\nU Španiji je u petak registrovano ukupno 861.112 slučajeva korona virusa, najviše u zapadnoj Evropi, i 32.929 smrtnih slučajeva.


Više od 4.000 beba rodi se pre termina - Zdravlje Vodič | Vaš vodič kroz zdravstveni sistem Srbije\nGrujičić: Onkološki pacijenti najveće žrtve kovida\nU Srbiji se za godinu dana pre termina rodi više od 4.000 beba, saopštio je danas Institut za neonatologiju, ukazujući da je prevremeni porođaj značajan zdravstveni problem zbog prateće smrtnosti, kratkotrajnih i dugotrajnih posledica, ali i da investiranje u prevenciju treba da bude prioritet i kontinuirani zadatak.\nPovodom Svetskog dana prevremeno rođenih beba, koji se obeležava danas, Institut je naveo da godišnje zbrinjava oko 25 odsto od ukupnog broja prevremeno rođene dece u našoj zemlji, kao i više od 50 odsto beba sa porođajnom telesnom masom ispod 1.500 grama.\nInstitut navodi i da ne postoje efikasne rane intervencije za prevenciju prevremenog porođaja, ali da se kontinuirano ulažu napori da se nabavi najsavremenija oprema i primene najnovije metode u monitoringu, dijagnostici, lečenju i nezi.\n– Kupola Parlamenta, palata “Albanija”, most na Adi i Avalski toranj danas će biti obasjani ljubičastom svetlošću, simbolom kolektivne brige za prevremeno rođene bebe i njihove porodice. Ispred Instituta za neonatologiju će biti pušteni ljubičasti baloni ka nebu u znak podrške prevremeno rođenim bebama, ali i u znak sećanja na njihove drugare koji nažalost nisu preživeli – saopštili su iz Instituta.


Očekivane pobede favorita, Partizan i Hemofarm bez poraza\nKošarkaši Partizana zabeležili su treću pobedu u Svislajon ligi nakon što su u utakmici trećeg kola A grupe lako izašli na kraj sa ekipom Vojvodine – 84:66 (17:13, 27:19, 19:17, 21:17). Slično Partizanu i ekipa Hemofarma je zabeležila maksimalan učinak u B grupi nakon lagane pobede protiv čačanskog Borca - 91:66 (18:17, 22:22, 30:19, 21:8).Uloge favorita opravdali su Crvena zvezda i FMP koji su zabeležili trijumfe nad Lajonsima, odnosno Metalcem.\nKošarkaši Partizana zabeležili su treću pobedu u Svislajon ligi nakon što su u utakmici trećeg kola lako izašli na kraj sa ekipom Vojvodine – 84:66 (17:13, 27:19, 19:17, 21:17). Slično Partizanu i ekipa Hemofarma je zabeležila maksimalan učinak u B grupi nakon lagane pobede protiv čačanskog Borca - 91:66 (18:17, 22:22, 30:19, 21:8). Uloge favorita opravdali su Crvena zvezda i FMP koji su zabeležili trijumfe nad Lajonsima, odnosno Metalcem.\nIzuzev vođstva od 3:2 na samom početku meča, domaći košarkaši do kraja nisu predstavljali ozbiljniju pretnju zvaničnom šampionu koji je današnjom pobedom zadržao vrh na tabeli grupe A.\nNajefikasniji u redovima Partizana bio je kapiten Petar Božić sa 15 poena, Veličković je dodao 12 uz stoprocentan šut iz igre, a dvocifren je bio i Uroš Tripković sa 11 poena.\nU ekipi Vojvodine Šutalo je ubacio 18 poena. Popović je pomogao sa 16, dok je Fišer dodao 13 poena.\nU drugoj utakmici A grupe košarkaši FMP-a zabeležili su pobedu na gostovanju protiv Metalca - 72:67 (16:19, 17:13, 18:21, 21:14).\nIzuzetno izjednačen duel gosti iz Železnika rešili su u poslednjih deset minuta čime su pretekli "lavove" na drugom mestu u grupi.\n"Pantere" su predvodili Jeremić sa 18 i Samradžski sa 17 poena, dok je u ekpi Metalca najefikasnij bio Marojević sa 14 poena.\nSlično Partizanu i ekipa Hemofarma zabeležila je treću pobedu u grupi B. Vrščai su kao gosti pobedili Borac zahvaljujući daleko boljoj partiji u drugom poluvremenu, Iako je Borac posle prvih 20 minuta bio egal sa favorizovanom ekipm Stevan Karadžića (39:40), domaći tim je u druge dve četvrtine ubacio tek 27 poena, od čega tek osam u poslednjih deset minuta. Najefikasnij u ekipi Hemofarma bio je Mačvan sa 21 poenom, Božović je dodao 20, a Krstović i Vukosavljević po 12 poena.\nU ekipi Borca koja drži fenjer u grupi B bolji od ostalih bili su Marić i Žigeranović sa po 17 poena.\nUlogu favorita u grupi B potvrdila je i Crvena zvezda koja je u sve četiri četvrtine bila bolja od Lajonsa - 91:63 (23:22, 26:16, 19:14, 23:11). Andre Ovens predvodio je domaće sa 20 poena, Štimac je ubacio 14, Roberts 11, a Kikanović deset poena.\nU ekipi Lajonsa istakao se bivši član crveno belih Branko Jorović sa 23 poena, a pored njega raspoloženi za igru bili su još samo Vlasković i Marković koji su ubacili po 14 poena.


Tag / Stanislav Hočevar / Vesti online\nSvi vernici koji računaju vreme prema Gregorijanskim kalendaru danas proslavljaju vaskrsenje Hristovo.\nRimokatolička crkva, protestantske i anglikanske crkve, kao i neke pravoslavne crkve koje su prihvatile novo računanje vremena, danas proslavljaju Badnji dan, uoči Božića.\nVernici koji vreme računaju po gregorijanskom kalendaru danas proslavljaju Božić, najradosniji hrišćanski praznik. Božić po julijanskom kalendaru, 13 dana kasnije, slave vernici Srpske i Ruske...\nStepinac svetac samo uz blagoslov SPC?\nHočevar: Svi hrišćani da budu na putu života!\nRat kultura na Starom kontinentu (4): Ko regrutuje komandose\nVladika Irinej Bulović, episkop bački, muftija srbijanski Muhamed Jusufspahić, nadbiskup beogradski Stanislav Hočevar i rabin Isak Asijel u javnim nastupima oštro su osudili nedavni...\nSrna, Beta, b92.net 5 komentara\nVernici koji vreme računaju po Gregorijanskom kalendaru danas će proslaviti Božić, najradosniji hrišćanski praznik.\n"Ne ogovarajte već se povežite s Hristom"\nBeogradski nadbiskup Stanislav Hočevar izjavio je da greh i sklonost ka egocentričnim stvarima ne pripadaju ljudskoj ličnosti i da nijedan "sin ili kći čovečanstva" ne može da se razvije bez...\n"Vatikan želi dobre odnose sa Srbijom"\nBeogradski nadbiskup Stanislav Hočevar rekao je u petak da Katolička crkva "ne želi" da pretekne Srbiju u insistiranju na postizanju novog sporazuma sa Vatikanom.